Урачыстасць Найсвяцейшага Цела і Крыві Хрыста, Год В\nУрачыстасць Найсвяцейшага Цела і Крыві Хрыста, Год А\nПЕРШАЕ ЧЫТАННЕ Зых 24, 3–8\nГэта кроў запавету, які Пан заключыў з вамі\nПрыйшоў Майсей з гары і пераказаў народу ўсе словы Пана і ўсе Яго пастановы. І ўвесь народ адказаў аднагалосна: Усе словы, якія сказаў Пан, выканаем.\nІ напісаў Майсей усе словы Пана. А ўстаўшы рана, пабудаваў ахвярнік пад гарою і дванаццаць слупоў паводле дванаццаці плямёнаў Ізраэля. І паслаў юнакоў, сыноў Ізраэля, каб яны прынеслі Пану ахвяру ўсеспалення і мірную ахвяру з маладых быкоў.\nІ ўзяў Майсей палову крыві, і наліў яе ў місы, а другую палову крыві выліў на ахвярнік. Потым узяў кнігу Запавету і прачытаў уголас людзям, і сказалі яны: Усё, што сказаў Пан, зробім, і будзем паслухмянымі.\nМайсей узяў кроў, акрапіў народ і сказаў: Гэта кроў запавету, які Пан заключыў з вамі паводле ўсіх гэтых слоў.\nРЭСПАНСАРЫЙНЫ ПСАЛЬМ Пс 116B (115), 12–13. 15 і 16bc. 17–18 (Р.: 13)\nРэфрэн: Келіх збаўлення ўзніму і буду заклікаць імя Пана\nДРУГОЕ ЧЫТАННЕ Гбр 9, 11–15\nКроў Хрыста ачысціць нашае сумленне\nЧытанне Паслання святога апостала Паўла да Тэсаланікійцаў.\nХрыстус, прыйшоўшы як Першасвятар будучых дабротаў, праз большую і дасканалейшую нерукатворную скінію, гэта значыць не з гэтага свету, і не праз кроў казлоў і быкоў, а праз сваю Кроў раз і назаўсёды ўвайшоў ў Святое Святых, здабыўшы вечнае адкупленне.\nБо, калі кроў казлоў і быкоў, і попел ялаўкі праз пасыпанне асвячае апаганеных, каб чыстым стала цела, то наколькі ж больш Кроў Хрыста, які праз вечнага Духа сябе самога ахвяраваў як беззаганнага Богу, ачысціць нашае сумленне ад мёртвых учынкаў дзеля служэння жывому Богу.\nІ таму Ён стаў Пасрэднікам Новага Запавету, каб праз смерць, якая была дзеля адкуплення ад злачынстваў, учыненых у першым запавеце, атрымалі абяцанае тыя, хто пакліканы да вечнай спадчыны.\n1. Гэта Хлеб анёлаў Божых,\nстаў пасілкам падарожных,\nшто імкнуцца да нябёс.\nХлеб сапраўдны слугаў Божых\nпсам кідаць яго не гожа,\nбо яго даў сам Хрыстос.\n2. У Пісаннях прадказаны,\nбыў спрадвеку ўшанаваны\nХлеб спасланы ад Айца.\nБогу Абрагам прыносіць\nсына у ахвяру, просіць\nмоцы ў веры да канца.\n3. І ягнё, што выбіралі,\nяк пасхальны дар складалі —\nсімвал вобраза таго.\nМанна, з неба што спаслана,\nсведчыць аб любові Пана,\n4. Добры Пастыр, Хлеб праўдзівы,\nЕзу, будзь нам літасцівы,\nНас кармі і апякай.\nІ з Айцоўскай дабрынёю\nў славе, на нябесным Троне\nнас, дзяцей сваіх, прымай.\n5. Ты ўсё ведаеш і можаш,\nўсемагутны, вечны Божа,\nжывіш верных на зямлі.\nДай, каб мы ў хвале нябеснай\nса святымі годнай песняй\nпраслаўляць той Хлеб змаглі.\nСПЕЎ ПЕРАД ЕВАНГЕЛЛЕМ Ян 6, 51\nЕВАНГЕЛЛЕ Мк 14, 12–16. 22–26\nГэта Цела Маё. Гэта Мая Кроў\nУ першы дзень Праснакоў, калі ахвяравалі Пасху, кажуць Езусу вучні Ягоныя: Дзе хочаш, каб мы пайшлі і прыгатавалі Табе з’есці Пасху. І пасылае дваіх з вучняў сваіх і кажа ім: Ідзіце ў горад; там сустрэне вас чалавек, які будзе несці збан вады. Ідзіце за ім і там, куды ўвойдзе, скажаце гаспадару дому: Настаўнік кажа: дзе святліца, у якой Я мог бы з’есці Пасху з вучнямі Маімі? І ён пакажа вам вялікі верхні пакой, засланы і падрыхтаваны; там прыгатуеце нам. І пайшлі вучні Ягоныя, і прыйшлі ў горад, і знайшлі, як сказаў ім; і прыгатавалі Пасху.\nІ калі яны елі, Езус, узяўшы хлеб, благаславіў, ламаў і даваў ім, кажучы: Бярыце, гэта Цела Маё. І, узяўшы келіх, падзякаваў і даў ім; і пілі з яго ўсе. І сказаў ім: Гэта Мая Кроў запавету, якая за многіх праліваецца. Сапраўды кажу вам, што ўжо не буду піць ад плоду вінаграднай лазы да таго дня, калі буду піць яго новым у Валадарстве Божым. І, праспяваўшы гімн, яны пайшлі на гару Аліўную.


Скандал на Еўрабачанні\nБрытанскія крытыкі палічылі, што канкурсанткі з Расеі будуць спяваць пра пераможную анексію Крыму. Шэраг музычных крытыкаў ужо звярнуўся ў аргкамітэт Еўрабачання з заклікам адхіліць ад удзелу ў конкурсе прадстаўніц Расеі сясцёр Талмачовых.\nПрычына – «правакацыйная» песня, у якой яны пачулі намёк на гісторыю анексіі Крыму.\nАўтарам скандалу, ці чорнага пі-ару, стаў брытанскі журналіст Ўільям Лі Эдамз, які падзяліўся сваймі разважаннямі пра расейскіх канкурсантак Еўрабачання на сайце «Wiwibloggs.com». Ён звярнуў увагу чытачоў на другі куплет іхнай песні «Shine»: «Living on the edge, closer to the crime – cross the line a step at a time». («Жыццё на краі, бліжэй да злачынства – перасякаючы мяжу пакрысе»). Замест слова «crime» (замест «злачынства» брытанец пачуў слова «Крым» (Crimea). У сваім артыкуле журналіст аналізуе кожны радок і робіць заключэнне: «Shine» – гэта намёк на план Пуціна ў далучэнні да Расеі Крыму.\nПакуль заклікі крытыкаў, накіраваныя ў аргкамітэт конкурсу, засталіся па-за ўвагаю. 6 траўня, у першым паўфінале, сёстры Талмачовы прэзентуюць песню «Shine» на суд гледачоў і суддзяў.


В ОАО «Тимирязевский» убрана половина площадей кукурузы на зерно — Копыль. Новости Копыля | Слава працы\n03.10.2019 09.10.2019 Слава працы976Комментарии on В ОАО «Тимирязевский» убрана половина площадей кукурузы на зерно\nГэтымі днямі зерне кукурузы шчодрым ураджаем сыплецца ў кузавы аўтамабіляў для адвозкі з палеткаў.\nПапрацаваць хлебаробам Капыльшчыны давядзецца старанна і шмат: у 2019-м у раёне на зерне пасеяна 3180 гектараў кукурузы, сярэдняя ўраджайнасць пакуль складае звыш 60 ц/га. Таксама не забываюць пра гэтую культуру і на сілас, гэта яшчэ плюс больш чым 13 тысяч гектараў плошчаў. Задача ж, як і раней, застаецца нязменнай: правядзенне ўсіх працэсаў на палях павiнна ажыццяўляцца з максімальнай эфектыўнасцю.\nАтрыманне кукурузы на зерне для гаспадарак — даволі выгаднае. Аднак вырошчваюць кукурузу не толькі для продажу: культура добрая і ў якасці аднаго са складаемых камбікорму для буйной рагатай жывёлы. Яна мае дастаткова высокую энергетычную пажыўнасць, што добра адбіваецца на прыбаўках пры вырошчванні БРЖ.\nЛепшыя ўчасткі каштоўнай культуры агульнай плошчай 200 гектараў пакінулі на збожжа і ў ААТ «Ціміразеўскі». Уборачныя работы ў гаспадарцы падышлі да сярэдзіны.\nЗа вёскай Бучаціна ў полі быў чуцён гул магутных камбайнаў «Палессе». У кабіне аднаго з іх — экіпаж у складзе старшага камбайнера Рамана Максімені і камбайнера Івана Нечыпурэнкі.\n■ Экіпаж у складзе Рамана Максімені (справа) і Івана Нечыпурэнкі на ўборцы кукурузы\nДругой машынай кіруюць маладыя механізатары Алег Дзелюковіч і Васіль Жылко. Уборачныя работы выконваюць хутка і без замінак.\nГалоўны аграном гаспадаркі Дзмітрый Гушча (у цэнтры) з Васілем Жылко і Алегам Дзелюковічам\nНа адвозцы кукурузы ў ААТ «Ціміразеўскі» на дзень нашага прыезду былі заняты два МАЗы, якімі кіруюць Мікалай Канончык і Мікалай Маркоўскі, вадзіцелі з багатым стажам.\nУ іх задачу ўваходзіць аператыўная дастаўка збожжа на ток, дзе яго высушваюць да неабходнай вільготнасці (да 14%).\nУ кукурузы, якую толькі што прывезлі з поля, гэты паказчык роўны 20%. Зерне на дапрацоўку прымае аператар зернесушыльнага комплексу Сяргей Іваней. Пасля таго, як ураджай давядуць да неабходнай кандыцыі, яго рэалізуюць на камбінаты хлебапрадуктаў.\n■ Аператар зернесушыльнага комплексу Сяргей Іваней\nЯк адзначыў галоўны аграном гаспадаркі Дзмітрый Гушча, атрымаць якаснае кукурузнае зерне з-за тутэйшых кліматычных умоў не заўсёды атрымліваецца, бо дадзеная культура даволі цеплалюбівая, і пачаткі часам не выспяваюць.\nАднак у гэтым годзе аграрыям гаспадаркі гэта ўдалося.\nМеханизаторов-лидеров, показавших высокие результаты во время зеленой жатвы, чествуют в эти дни на Копыльщине


Філалагічны факультэт - Культура і творчасць\nПрэзентацыя беларускага перакладу карэла-фінскага эпасу “Калевала”\n10 снежня на філалагічнымфакультэце адбылася прэзентацыя беларускага перакладу карэла-фінскага эпасу “Калевала”, у якой узялі ўдзел перакладчык Якуб Лапатка, выдавец Зміцер Колас, рэдактар перакладу Лявон Баршчэўскі, кіраўнік Аддзялення пасольства Фінляндыі спадар Лаўры Пулала. Падчас сустрэчы была акрэслена роля “Калевалы” для нацыянальнай свядомасці фінаў і для сусветнай літаратуры ў цэлым, азначаны адметнасці беларускага перакладу, зробленага непасрэдна з фінскай мовы. Студэнты рамана-германскага аддзялення даведаліся пра гісторыю беларускай “Калевалы”, адчулі чароўнае гучанне арыгінальнага фінскага тэксту і арганічнасць беларускага перакладу.\nВечарына італьянскай культуры «Bell’Italia»\n29 красавіка 2015 г. на філалагічным факультэце адбылася юбілейная, 10-я вечарына італьянскай культуры «Bell’Italia», якую падрыхтавалі студэнты-італьяністы і выкладчыкі кафедры раманскага мовазнаўства. Праграма ўключала сцэнічныя пастаноўкі ў выкананні студэнтаў 1-3 курсаў, традыцыйныя італьянскія танцы, сольныя і харавыя нумары.\n16 лістапада бібліятэка філалагічнага і эканамічнага факультэтаў сумесна з Вучэбна-навуковай лабараторыяй беларускага фальклору правялі вечар, прысвечаны культуры і мастацтву Японіі, які праходзіў у рамках сацыяльна-культурнай акцыі «Ноч у бібліятэцы».\nУ мерапрыемстве прынялі ўдзел студэнты філалагічнага факультэта БДУ, юрыдычнага каледжа БДУ і навучэнцы сярэдняй школы № 154, а таксама спецыяльна запрошаны госць, жыхар Японіі, студэнт 4 курса філалагічнага факультэта Кабаяшы Такашы. На вечарыне была прадстаўлена прэзентацыя пра культуру Японіі, кніжная выстава, экспазіцыя японскіх прадметаў, праводзіліся гульні, дэгустацыя японскіх страў. Вечар прайшоў у вельмі цёплай і дружалюбнай атмасферы.\nБібліятэка БДУ. Новыя паступленні\nCпіс новых паступленій у бібліятэку тут.\nКруглы стол “Кітайская літаратура ў Беларусі”\n18 лістапада ў канферэнц-зале рэдакцыі газеты “Звязда” адбыўся круглы стол “Кітайская літаратура ў Беларусі”. Яго вяла карэспандэнт часопіса “Полымя” Ю. Алейчанка. Абмяркоўваліся разнастайныя пытанні беларуска-кітайскіх культурных сувязяў і традыцый мастацкага перакладу. Ішла гаворка пра спецыфіку мастацкага перакладу з кітайскай мовы на беларускую, абмяркоўваліся выданні кітайскіх аўтараў на беларускай мове: анталогія Міколы Мятліцкага “Пад крыламі дракона. Сто паэтаў Кітая”, анталогія кітайскай літаратуры ХХ стагоддзя на беларускай мове “Стагоддзе на знаёмства”, кнігі серыі “Светлыя знакі: паэты Кітая”. Закраналася і кітайская тэма ў беларускіх СМІ, на радыё, у інтэрнэце. У сустрэчы прынялі ўдзел перакладчыкі, навукоўцы, выкладчыкі філфака БДУ: А. Карлюкевіч, Н. Гальпяровіч, М. Хмяльніцкі, М. Кенька, А. Раманоўская, Д. Нічыпарук, Г. Холева, студэнтка А. Сцяпашкіна, магістрант Лі Чжан. Гаварылася таксама пра кітайскую маўленчую практыку і падрыхтоўку перакладчыцкіх кадраў на прыкладзе кафедры кітайскай філалогіі філалагічнага факульта, пра дзейнасць Рэспубліканскага інстытута кітаязнаўства імя Канфуцыя БДУ па ўмацаванню беларуска-кітайскага культурнага ўзаемадзеяння.\nВыстава “Гісторыя станаўлення выбарнага права на беларускіх землях”\n6 верасня ў 11.00 у холе рэктарата БДУ (Бабруйская 5а) – урачыстае адкрыццё выставы “Гісторыя станаўлення выбарнага права на беларускіх землях”, выстава праводзіцца ў межах праекта “Мая краіна – мая будучыня. Важнасць свядомага выбару”, прысвечанага выбарам дэпутатаў Нацыянальнага сходу. Ініцыятарамі мерапрыемства сталі: Рэктарат БДУ, ГА “Саюз жанчын БДУ”, першасная арганізацыя БДУ РГА “Белая Русь”. Выстава арганізавана пры падтрымцы Нацыянальнага гістарычнага музея РБ (звыш 147 экспанатаў), Фундаментальнай бібліятэкі БДУ, Музея гісторыі БДУ. Выстава складаецца з чатырох экспазіцый, якія адлюстроўваюць розныя гістарычныя перыяды станаўлення выбарнага права на беларускіх землях: Полацкае княства, Вялікае Княства Літоўскае, эпоха БССР, сучаснасць. Усяго будзе прадстаўлена звыш 300 экспанатаў. Выстава будзе суправаджацца падрабязнай прэзентацыяй, якая распавядзе пра гісторыю і сучасны стан выбарнага права, падкрэсліць важнасць удзелу кожнага грамадзяніна ў выбарах, важнасць усвядомленага выбару, ад якога залежыць будучыня нашай краіны. У распрацоўцы канцэпцыі выставы бралі ўдзел: д.ф.н., прафесар БДУ, Старшыня ГА “Саюз жанчын БДУ” Ірына Валер’еўна Казакова, дырэктар Музея гісторыі БДУ Эма Леанідаўна Маліноўская, дырэктар Нацыянальнага гістарычнага музея Рэспублікі Беларусь Алег Гар’евіч Рыжкоў.\nВыстава будзе працаваць з 06.09.2016 па 11.09.2016. Уваход вольны. Папярэдні запіс наведвання груп (не больш за 10 чалавек) – 210-48-36 (Дар’я Ігараўна). Час працы выставы – з 10.00 да 16.30.\nІнтэрактыўная выстава “Свет псіхалогіі”\nФотавыстава на тэму: "Мінск - мая сталіца"\nУ медыятэцы філалагічнага і эканамічнага факультэтаў адкрылася фотавыстава на тэму: "Мінск - мая сталіца". 36 фотапрац, аўтарам якіх з'яўляецца Марына Міклашэвіч, прадстаўлены да прагляду да 30 верасня па адрасе вул. К. Маркса, 31, каб 71.\nПрэзентацыя кнігі прафесара С.Я. Ганчаровай-Грабоўскай\n30 верасня на філалагічным факультэце БДУ адбылася прэзентацыя кнігі прафесара С.Я. Ганчаровай-Грабоўскай «Рускамоўная драматургія Беларусі на мяжы XX-XXI стст. праблематыка, жанравая стратэгія)».\nКанцэрт "Беларуская песня для Вас"\nДАРАГІЯ НАШЫ СТУДЭНТЫ!\n"Запрашаем Вашых паважаных тат і мам, бабуль і дзядуль на канцэрт "Беларуская песня для Вас" 29 верасня ў 18.00 у актавай зале філалагічнага факультэта БДУ па адрасе К.Маркса, 31. У канцэрце прымуць удзел заслужаныя калектывы БДУ: Народны хор "Родніца", ансамбль песні "Тутэйшая шляхта" і інш.\nУваход бясплатны!!! Сардэчна запрашаем!"\nКанцэрт арганізуецца па ініцыятыве ГА "Саюз жанчын БДУ".\nУрачысты канцэрт, прысвечаны 70-годдзю з дня Перамогі кітайскага народа ў Антыяпонскай вайне і Сусветнай антыфашысцкай вайне\n27 верасня 2015 года студэнты 2 курса філалагічнага факультэта спецыяльнасці «Усходняя філалогія» Лісавік Таццяна, Новаш Святлана, Літвіненка Марыя і Качан Марыя прынялі ўдзел ва Урачыстым канцэрце, прысвечаным 70-годдзю з дня Перамогі кітайскага народа ў Антыяпонскай вайне і Сусветнай антыфашысцкай вайне, арганізаваным Пасольствам Кітайскай Народнай Рэспублікі ў Рэспубліцы Беларусь.


Навукоўцы: Людзі ніколі не змогуць адмовіцца ад цукру 2\nАмерыканскія навукоўцы лічаць, што людзі ніколі не змогуць адмовіцца ад цукру. Да такой высновы яны прыйшлі пасля правядзення шэрагу навуковых эксперыментаў, паведамляюць інфармагенцтвы.\nЯк тлумачаць навукоўцы, справа не толькі ў смакавых прыхільнасцях, але і рэакцыі арганізма на адсутнасць салодкага. Пасля спажывання шакаладу або цукерак у чалавека можа ўзнікаць залежнасць, падобная да наркатычнай, сцвярджаюць спецыялісты. І нават тыя, хто выконвае строгую дыету і адмаўляецца ад забароненых прысмакаў, усё роўна спажываюць «схаваны» цукар разам з сумесямі спецый, хлебам і некаторымі іншымі прадуктамі.\nДаследчыкі звяртаюць увагу, што натуральныя цукры — напрыклад, лактоза і фруктоза — менш шкодныя для арганізма, чым трысняговы цукар і цукар з буракоў. Выкарыстоўваючы натуральныя цукры, чалавек задавальняе патрэбнасць арганізма ў салодкім з меншай шкодай для фігуры, нагадваюць навукоўцы. Аматарам салодкага таксама рэкамендуецца ўключаць у свой рацыён больш прадуктаў, багатых бялком і клятчаткай.\nВось толькі дзіва уБеларусі, што кошт цукра кожны...раз усе павялячваецца? Дзе-беларус кажа: Мабыць сапрауды казьна краіны пусцее і так хутка...\n14.01.2016 / 10:11\nЛявон, ======== Dьzied-bielarus, sьkazy jasьce sьto-nisьto.


Вольгу Чайчыц і Сяргея Краўчука аштрафавалі на 30 базавых велічыняў\nhttp://spring96.org/be/news/77586 2015 2015-06-01T15:41:33+0300 2015-06-01T15:41:33+0300 2015-06-01T16:35:03+0300 be http://spring96.org/files/images/sources/chai.jpg\nСуд Дзяржынскага раёна (суддзя Шайко) прыняў рашэнне аштрафаваць журналістку Вольгу Чайчыц за парушэнне арт. 22.9 ч.2 КаАП на 30 базавых велічыняў - 5 млн 400 тыс. рублёў. Сяргея Краўчука таксама аштрафавалі на 30 базавых велічыняў.\nНа суд у Дзяржынск прыехалі каля 20 журналістаў, у тым ліку старшыня ГА "БАЖ" Андрэй Бастунец, намеснік старшыні Міхась Янчук і прэс-сакратар арганізацыі Барыс Гарэцкі.\nАбодвух абвінавачваюць у парушэнні арт. 22.9 КаАП (“незаконны выраб і распаўсюд прадукцыі СМІ”). Падставай для складання пратаколаў стаў сюжэт з Фаніпалю (Дзяржынскі раён Мінскай вобл.) пра нядопуск здымачнай групы на грамадскае абмеркаванне генеральнага плану забудовы горада. Фаніпальская міліцыя раздрукавала тэкст і выявы сюжэта з сайта “Белсат” і звінаваціла журналістаў у працы без акрэдытацыі на замежны СМІ.\nВольга Чайчыц заявіла ў судзе, што толькі збірала інфармацыю, але не размяшчала яе на сайце "Белсата", бо не з'яўляецца супрацоўніцай ні гэтага, ні якога-кольвек іншага СМІ. Таму абвінавачваць яе ў “вырабе і распаўсюдзе прадукцыі СМІ” недарэчна. Адзін з фігурантаў згаданага сюжэтуУладзімір Высоцкі расказаў у судзе, што ў дзень правядзення здымкаў размаўляў са многімі журналістамі і не памятае, ці паказвала яму Вольга Чайчыц якія-кольвек дакументы. Адвакатка Чайчыц Кацярына Пятровіч настойвала на невінаватасці падабароннай з-за адсутнасці доказаў таго, што яна працуе як журналіст замежнага СМІ без акрэдытацыі.\n01.06.2015 Тэгі: суды, адміністратыўны перасьлед, свабода слова


За апошні дзень ліквідавана 200 акупантаў. З пачатку расійскай ваеннай агрэсіі было знішчана 33 800 ворагаў.\nДайджэст 115 17 чэрвеня 2022 г. Расейскія ваенныя злачынствы ва Ўкраіне Факты і доказы\nМасавае пахаванне ўкраінцаў, забітых расійскімі агрэсарамі, устаноўлена ў Лісічанску Луганскай вобласці. Там ляжаць каля 300 цел людзей з прыфрантавых раёнаў Луганскай вобласці. Баявыя дзеянні працягваюцца.\nКрыніца: The New York Times.\nУкраінскія штодзённыя перамогі. 17.06.2022 Навіны Украінскай жаночай гвардыі\nЕўракамісія афіцыйна рэкамендавала надаць Украіне статус кандыдата на ўступленне ў Еўрасаюз.\nУкраінскія штодзённыя перамогі. 16.06.2022 Навіны Украінскай жаночай гвардыі\nРасія працягвае несці страты ў захопніцкай вайне ва Украіне. За 113 дзён супрацьстаяння абаронцы ўжо знішчылі амаль 33 000 акупантаў і 1449 іх танкаў.\nДайджэст 112 чэрвеня 14 2022 г. Расейскія ваенныя злачынствы ва Ўкраіне Факты і доказы\nЗ пачатку маштабнага расейскага ўварвання ва Ўкраіну загінулі каля 300 украінскіх дзяцей. Больш за 30 з іх дакладна расстраляныя расейскімі акупантамі.\n14.06.2022 Украінскія штодзённыя перамогі. Навіны Украінскай Жаночай Гвардыі\nНашы абаронцы ўжо знішчылі больш за 32 500 акупантаў.\nДайджэст 111 чэрвеня 13 2022 г. Расейскія ваенныя злачынствы ва Ўкраіне Факты і доказы\nСама меней 288 украінскіх дзяцей былі забіты, яшчэ 527 атрымалі раненні з пачатку поўнамаштабнага расійскага ўварвання ва Украіну.\nКрыніца: Генеральная пракуратура.\nДайджэст 110 чэрвеня 12 2022 г. Расейскія ваенныя злачынствы ва Ўкраіне Факты і доказы\nрасейскія агрэсары працягваюць моцныя абстрэлы, авіяўдары і спробы наступу ў Данецкай вобласці. 11 чэрвеня загінулі двое мірных жыхароў, яшчэ 10 атрымалі раненні. Ад расейскіх касетных боепрыпасаў пацярпелі як мінімум дзве вёскі. Пашкоджана 15 дамоў.\nКрыніца: старшыня Данецкага абласнога вайсковага ўпраўлення, Упраўленне нацыянальнай паліцыі ў Данецкай вобласці.\n11 чэрвеня расейскія захопнікі абстралялі падкантрольныя ўраду тэрыторыі ў Харкаўскай вобласьці. Трое мірных жыхароў загінулі, яшчэ чацвёра атрымалі раненні.\nКрыніца: старшыня Харкаўскага абласнога вайсковага ўпраўлення.\nрасейскія агрэсары працягваюць моцныя абстрэлы і спробы наступу ў Луганскай вобласці. Больш за два тыдні доўжыцца расейскі штурм горада Севераданецк. Прынамсі адзін мірны жыхар загінуў, яшчэ двое атрымалі раненні.\nКрыніца: старшыня Луганскага абласнога вайсковага ўпраўлення.\nУвечары 11 чэрвеня чатыры расейскія крылатыя ракеты нанеслі ўдар па горадзе Чорткаў Цярнопальскай вобласці на захадзе Ўкраіны. Больш за 20 мірных жыхароў атрымалі раненні, у тым ліку 12-гадовая дзяўчынка. Пашкоджаныя чатыры жылыя дамы.\nКрыніца: старшыня Тэрнопальскага абласнога вайсковага ўпраўлення.\n12 чэрвеня расейская артылерыя абстрэльвала прыфрантавыя вёскі ў Дняпроўскай вобласці. У пасёлку Пакроўскае Сінельнікоўскага раёна загінуў мірны жыхар, разбураны дом.\nКрыніца: старшыня Дняпроўскага абласнога вайсковага ўпраўлення.\nУкраінскія штодзённыя перамогі 13.06.2022 Навіны Украінскай жаночай гвардыі\nНашы абаронцы ўжо знішчылі больш за 32 300 акупантаў.\nДайджэст 109 чэрвеня 11 2022 г. Расейскія ваенныя злачынствы ва Ўкраіне Факты і доказы\n10 чэрвеня ў Каробачкіным Чугуеўскага раёна загінулі 4 мірныя жыхары, калі расейскія агрэсары працягвалі абстрэлы падкантрольных украінцам раёнаў Харкаўскай вобласці. Акрамя таго, у некалькіх вёсках рэгіёну ў выніку расейскіх абстрэлаў былі параненыя шасьцёра мірных жыхароў.\nКрыніца: старшыня Харкаўскага абласнога ваеннага ўпраўлення


На што скардзяцца зборшчыкі подпісаў? | БЕЛАРУСКАЕ РАДЫЁ РАЦЫЯ\nНа што скардзяцца зборшчыкі подпісаў?\nМаладыя людзі, якія збіраюць подпісы за патэнцыйных кандыдатаў, скардзяцца на спякоту і палітычную апатыю беларускага грамадства.\nЛя сталічнага ГУМА побач месцяцца і пікет, у якім збіраюць подпісы за Таццяну Караткевіч, і пікет Віктара Цярэшчанкі.\nСяргей “з каманды Караткевіч” не хоча называць сваё прозвішча, але на ўмовы працы асабліва не скардзіцца. Хоць свае “нюансы” ёсць.\n“Многія кажуць, што Таццяна Караткевіч – занадта маладая, каб краінай кіраваць, – распавядае суразмоўца. – І, тым не менш, падпісваюцца даволі ахвотна. Сёння я за адну гадзіну сабраў 35 подпісаў. У прыхільнікаў Лукашэнкі такога выніку няма”.\n“Дзе складаней збіраць подпісы: на кватэрах ці на пікетах?” – пытаюся ў яго.\n“Думаю, на кватэрах, – адказвае той. – На вуліцы людзі самі падыходзяць да цябе, калі вырашаць падпісацца, а ў кватэры не ведаеш, на каго патрапіш. Некаторыя кажуць: “Вы што, Майдан збіраецеся ў Беларусі зрабіць?!” Нехта сцвярджае, што выбараў усё роўна няма, таму і ніякія подпісы ставіць ён не будзе”.\nАнтон Вінаградаў – сябра ініцыятыўнай групы па збору подпісаў за Віктара Цярэшчанку – са складанасцей называе спякоту і нізкую грамадскую актыўнасць насельніцтва.\n“У грамадзян – нейкая апатыя, і гэта вельмі прыгнятае, – кажа ён. – Стараемся прасвятляць людзей. А яшчэ і надвор’е такое, што народу не да подпісаў – хутчэй бы схавацца ад сонца. Нам таксама на пікетах не соладка. Вось каманда Лукашэнкі працуе ў некалькі зменаў. Адны пасядзелі некалькі гадзін, затым іх іншыя змянілі. Бачна, што людскога рэсурсу хапае”.\nСуразмоўца ведае, што за Віктара Цярэшчанку быццам бы ўжо сабралі каля 105 тысяч подпісаў, але дадае, што “гэта – не мяжа”.\n“Па маіх прагнозах, назбіраем 200-300 тысяч подпісаў”, – Антон глядзіць у будучыню з аптымізмам.\nНовыя дэталі рэпрэсій супраць Партыі БХД


НЕКАТОРЫЯ ПОСТАЦI БЕЛАРУСКАЙ ГIСТОРЫI - Грамада Беларускай культуры імя Франьцішка Скарыны\nГісторыя стварэньня і існаваньня\nСуполкі беларускай дыяспары ў Сьвеце\nНарысы гісторыі Беларусі\n150 пытаньняў і адказаў з гісторыі Беларусі\nКультура, мова, кухня\nАб'явы і навіны\nНЕКАТОРЫЯ ПОСТАЦI БЕЛАРУСКАЙ ГIСТОРЫI\nВыступ Алега Краўцова на 7-ым Зьезде ЗБС"Бацькаўшчына"\nАпошняя вандроўка на Беларусь\nГрамада Беларускай культуры імя Франьцішка Скарыны\nНЕКАТОРЫЯ ПОСТАЦI БЕЛАРУСКАЙ ГIСТОРЫI ( падрыхтаваў Алесь Каляда па матэр'ялах Волі Вербіловіч).\nЯН КАРОЛЬ ХАДКЕВІЧ (1560-1621) быў адным з самых славутых гетманаў Вялікага Княства Літоўскага. Найвялікшую ж славу Хадкевічу прынесла бітва пад Кірхгольмам (цяпер Саласпілс у Латвіі), дзе ягоны 4-тысячны корпус 27 верасня 1605 года дашчэнту разграміў 14-тысячную шведскую армію, страціўшы ўсяго блізу 100 сваіх жаўнераў. У харугвах Хадкевіча не ставала зброі, а з прычыны нявыплаты грошай сярод жаўнераў падала дысцыпліна. Між тым, шведскае войска - не маскоўскае: па баяздольнасці яно было адным з найлепшых у Эўропе. І тым не менш Ян Хадкевіч бліскуча перамог яго, паклаўшы на полі 9000 шведаў, захапіўшы 12 гарматаў і 60 баявых штандараў непрыяцеля.\nУ 1612 Хадкевіч гераічна абараняў ад маскоўскага войска Смаленск, дзякуючы чаму горад застаўся ў складзе нашай дзяржавы. Прызначаны начальнікам аб'яднанага войска Польшчы і Вялікага Княства, Ян Хадкевіч адбіваў націск Асманскай імперыі з поўдня. Менавіта ягонай жалезнай волі, энергіі і прыроднаму таленту Айчына абавязаная перамогай пад Хацінам (на Днястры), дзе ў 1621 годзе ён са сваім паўгалодным і разрозненым войскам здолеў разграміць нашмат перасяжнага па колькасці непрыяцеля: з 70 тысячамі мусіў супрацьстаяць утрая большай ардзе туркаў і татараў - і здабыў бліскучую перамогу. Цяжка хворы, Ян Хадкевіч памёр у Хацінскім замку падчас бітвы.\nАб вялікай папулярнасці яго ў народзе, мабыць, найкрасамоўней сведчыць тое, што дзеці тады гулялі ў ваенныя гульні, героем якіх быў Ян Кароль Хадкевіч.\n2. КАНСТАНЦІН ІВАНАВІЧ АСТРОЖСКІ\n(1460-1530) - адзін з самых славутых герояў беларускай гісторыі, вялікі абаронца Айчыны. Паходзіў з роду турава-пінскіх князёў, нашчадкі якіх з канца ХІV стагоддзя мелі галоўнай рэзідэнцыяй горад Астрог на Валыні. Вайсковую службу пачаў удзелам у барацьбе з крымскімі татарамі ды ў першай вайне Маскоўскай дзяржавы супраць Вялікага Княства Літоўскага. Як найбольш таленавіты вайсковы кіраўнік ва ўзросце 37 гадоў атрымаў чын гетмана найвышэйшага - галоўнага начальніка над войскам дзяржавы - і неўзабаве здабыў эўрапейскую славу.\nУ змаганні з крымскімі татарамі і маскоўскімі заваёўнікамі Астрожскі не меў сабе роўных. Згодна з надпісам на ягоным надмагіллі, гетман 63 разы дамагаўся перамогі над імі. Асабліва слаўнай была перамога над амаль утрая большым маскоўскім войскам на рэчцы Крапіўне пад Воршай 8 верасня 1514 года.\nУдалым манеўрам вывеўшы маскоўцаў пад знішчальны агонь артылерыі, К.Астрожскі вымусіў іх ратавацца ўцёкамі. Пра выдатную перамогу, якой Астрожскі фактычна ўратаваў краіну ад чужога панавання, даведалася ўся Эўропа. Ёй быў прысвечаны спецыяльны лісток навінаў, выпушчаны ў Нюрнбэргу ў 1514 годзе. Аршанская бітва ўвайшла ў эўрапейскія хрэстаматыі з ваеннай гісторыі як узор удалай тактыкі змагання з намнога перасяжнымі сіламі ворага, як прыклад вырашальнага ўплыву таленту і майстэрства вайсковага начальніка на вынік баталіі.\nНястомна рупячыся пра належную абарону Вялікага Княства, найвышэйшы гетман не шкадаваў ні свайго жыцця, ні сродкаў ды на ўласныя грошы ставіў харугвы вершнікаў. У Эўропе Канстанціна Астрожскага называлі «Ромулам», «Сцыпіёнам», «другім Ганібалам», «князем, найбольш вартым светлай памяці». Гетманства гэтага «брата расейцаў па царкве, але іх страшнага ворага ў полі» стала ўзорам вайсковай чыннасці ў Вялікім Княстве.\nЮРЫ РАДЗIВIЛ «Пераможца» (1480—1541)\nВалодаў вялікім ваенным талентам, удзельнічаў у шматлікіх бітвах з татарамі, Масквою, крыжакамі.\nГалоўную сваю славу і гонар здабыў у бітве пад Оршай 8 верасня 1514 года, дзе ўзначаліў харугвы конніцы Вялікага княства. За мужнасць, талент вайскоўца ён атрымаў мянушку Віктора-Пераможцы, Геркулеса Літоўскага.\n27 снежня 1527 года разам з Канстанцінам Астрожскім удзельнічаў у бітве пад Альшанкай і здабыў слаўную перамогу над татарамі. Дзесяткі тысяч жыхароў княства і Кароны былі вызвалены з татарскага палону. Пасля такой бліскучай перамогі Крым пачаў па-іншаму ставіцца да княства, нават неаднойчы звяртаўся да Вільні па дапамогу, чаго не было ад часоў Вітаўта. Татарскія напады пасля Альшанкі сталі радзейшыя і менш адчувальныя.\nСамая пачэсная ўзнагарода за шчырае служэнне Бацькаўшчыне чакала ў 1531 годзе. Пасля смерці Канстанціна Астрожскага ён атрымаў пасаду найвышэйшага гетмана, якую займаў да канца жыцця. Ён быў дужым фізічна, адважным і ўдачлівым як палкаводзец.\nКастусь Каліноўскі нарадзіўся 2 лютага 1838 году ў вёсцы Мастаўляны пад Беластокам. Паходзіў са шляхецкага роду Каліноўскіх герба "Калінава", які паводле пісьмовых крыніцаў вядомы з XVII стагоддзя. Продкі Каліноўскага амаль сто гадоў валодалі маёнткам Калінава. Пасьля ягонага продажу у 1836 годзе бацька будучага кіраўніка паўстаньня заснаваў у Мастаўлянах ткацкую фабрыку, у 1849 годзе набыў фальварак Якушоўка паблізу мястэчка Сваслач Ваўкавыскага павета. Там прайшло дзяцінства Кастуся.\nПершапачатковую адукацыю будучы рэвалюцыянер атрымаў у Сьвіслацкай павятовай навучальні. Вялікі ўплыў на яго меў старэйшы брат Віктар, які вучыўся ў Маскоўскім унівэрсытэце, вывучаў на даручэньне Віленскай архэалягічнай камісіі старадаўнія беларускія рукапісы.\nУ 1856 годзе Кастусь паступіў на юрыдычны факультэт Пецярбурскага ўнівэрсытэту, які скончыў праз чатыры гады з навуковай ступеньню кандыдата права. Ужо ў студэнцтве ён рашуча ступіў на сьцяжыну палітычнай барацьбы з самаўладзьдзем, разам з братам належаў да рэвалюцыйнага гуртку Зыгмунта Серакоўскага і Яраслава Дамброўскага. На Бацькаўшчыну Каліноўскі вярнуўся ў 1861 годзе перакананым змагаром супроць царызму.\nКастусь стаўся стваральнікам і душой нелегальнай рэвалюцыйнай арганізацыі ў Горадні, разам з паплечнікамі езьдзіў па навакольных вёсках і мястэчках, дзе вёў прапаганду сярод сялянаў, рыхтуючы іх да паўстаньня. Гэтай мэце служыла і нелегальная беларуская газэта "Мужыцкая праўда", якую надзелены яскравым публіцыстычным і літаратурным талентам Каліноўскі пачаў выдаваць у 1862 годзе супольна з Феліксам Ражанскім, Станіславам Сангіным і Валерам Урублеўскім.\nПрайшло больш за стагодзьдзе, але палымяны пратэст выдаўцоў газэты супраць каляніяльнай палітыкі Расейскай імпэрыі, заклік здабыць сапраўдную волю і незалежнасьць ня страцілі сваёй актуальнасьці. Невыпадкова поўныя тэксты "Мужыцкае праўды" ў Беларусі удалося надрукаваць толькі ў 1988 годзе.\n"Толькі тады народзе зажывеш шчасьліва, калі маскаля над табой ужо ня будзе" - напісаў Каліноўскі ў адным з нумароў "Мужыцкай праўды" - гэтыя словы славутага змагара і нацыяналіста ня страцілі саёй актуальнасьці і сёньня.\nУСЯСЛАУ БРАЧЫСЛАВIЧ ЧАРАДЗЕЙ (1018? - 14 красавіка 1101)\nУ 1065 годзе пачалася другая вайна паміж Кіевам і Полацкам. Усяслау хадзіў паходам на Пскоў, потым — на Ноўгарад, які яму ўдалося захапіць. У адказ на гэта тры кіеўскія князі, браты-суваладары, нашчадкі Яраслава Мудрага, павялі свае войскі на Менск. Крывавая бітва адбылася на рацэ Нямізе. Апавядаючы пра трагізм Няміскай бітвы 1067, аўтар «Слова пра паход Ігаравы» з спачуваньнем намаляваў вобраз … як яскравую гістарычную асобу, мудрага і дзейнага валадара, князя-чарадзея і адначасна як несправядліва пакрыўджанага, няшчаснага чалавека: кіеўскія князі ашукалі …. Па прыбыцьці на перамовы як толькі той ступіў з чоўна на другі бераг Дняпра каля Воршы, яго схапілі і адвезьлі ў Кіеў, дзе разам з двума малалетнімі сынамі кінулі ў вязьніцу-поруб. … прабыў у зьняволеньні больш за 14 месяцаў. Але ў гэты час на Кіеўскую зямлю напалі полаўцы, разьбілі войска Яраславічаў, і тыя ў паніцы зьбеглі хавацца ў розныя гарады сваёй дзяржавы. Абураныя іх паводзінамі кіеўляне ўзьнялі мяцеж, выпусьцілі зь вязьніцы Усяслава з сынамі і пасадзілі князя на кіеўскі пасад.\n6.ТАДЭВУШ КАСЦЮШКА (1746-1817)\nУ шэрагу выдатных барацьбітоў за свабоду ганаровае месца належыць нашаму суайчынніку Андрэю Тадэвушу Банавентуру Касцюшку. Чалавеку, які змагаўся за вызваленне ад чужаземнага панавання народаў Паўночнай Амэрыкі і Ўсходняй Эўропы, рабіў незабыўнае ўражанне сваёй энергіяй, мужнасцю, адданасцю ідэі свабоды.\nНарадзіўся Касцюшка ў 1746 годзе ў сям'і беларускага шляхціча, фамільны маёнтак якога знаходзіўся ў вёсцы Сяхновічы Кобрынскага павета (цяпер у Жабінкаўскім раёне). У 1760 годзе скончыў піярскую (каталіцкую) школу, а ў 1769 годзе - Варшаўскі кадэцкі корпус. Затым 5 гадоў вучыўся ў Парыжскай ваеннай акадэміі. Па вяртанні дадому яму не знайшлося пасады ні ў войску, ні на цывільнай службе. Т.Касцюшка вымушаны быў пакінуць радзіму і падацца ў 1776 годзе ў Паўночную Амэрыку, дзе тым часам пачалася вайна за вызваленне ад ангельскага ўладарання. На працягу сямі гадоў ён змагаўся ў шэрагах амэрыканскай арміі, дзе атрымаў званне генерала і быў узнагароджаны сама высокім ордэнам Злучаных Штатаў - ордэнам Цынцыната. Перамога ў бітве пад Саратогай у 1777 годзе ў многім была заслугаю Касцюшкі.\nВярнуўшыся ў 1784 годзе на Радзіму, Касцюшка доўгі час жыў у Сяхновічах. І хоць імкнуўся служыць у войску Вялікага Княства Літоўскага, яму там не знайшлося пасады, і ён змушаны быў у 1789 годзе пайсці ў польскае войска на камандзіра брыгады. Другі падзел Польшчы і Вялікага Княства, умяшанне суседніх дзяржаваў у іх унутраныя справы, а таксама незадаволенасць значнай часткі насельніцтва самавольствам феадалаў выклікалі абурэнне, якое ў сакавіку 1794 года перарасло ў народнае паўстанне. Кіраўніком яго быў прызначаны Тадэвуш Касцюшка.\nЗадачамі паўстання было не толькі змаганне з акупантамі, але і ўстанаўленне права кожнага чалавека набываць зямлю, права выбіраць і быць абраным, ліквідацыя залежнасці сялян, вольнасць і роўныя правы для ўсіх і г.д.\nАднак намер зрабіць уступкі сялянам выклікаў супраціў шляхты, ісці на канфлікт з якой Т.Касцюшка не адважыўся. Гэта звузіла сацыяльную базу паўстання. На першым часе яно мела некаторы поспех, але, пасля таго як Расея і Прусія накіравалі вялікую колькасць войскаў, паўстанне было задушанае. 10 кастрычніка 1794 года Касцюшка, цяжка паранены ў бітве каля Мацяёвіцаў, быў узяты ў палон і зняволены ў Петрапаўлаўскай цытадэлі ў Пецярбурзе. Пасля смерці царыцы Кацярыны ІІ Павел І вызваліў Касцюшку і дазволіў яму выехаць за мяжу. Памёр Касцюшка ў Швайцарыі ў 1817 годзе.\nСТАНIСЛАУ БУЛАК-БАЛАХОВIЧ (1883-1940)\nУ пачатку Першай сусветнай вайны … разам з братам Юзафам і сябрамі Дамброўскім і Мацкевічам добраахвотна ўступіў у расійскую армію і з 20 жніўня 1914 г. служыў у 2-м Курляндскім уланскім палку 2-й кавалерыйскай дывізіі спачатку шарагоўцам, а потым унтэр-афіцэрам. Ён удзельнічаў у баях на тэрыторыі Польшчы, а потым сучаснай Латвіі. Узнагароджаны георгіеўскім медалём і Георгіеўскімі крыжамі 4-й, 3-й і 2-й ступеняў. Быў неаднойчы паранены і кантужаны.\nПартызанская дзейнасць … звярнула на яго ўвагу старшыні Рэўваенсавета Л. Троцкага, які выклікаў … у 1918 г. ў Маскву і прапанаваў яму пасаду інспектара кавалерыі Чырвонай Арміі. Аднак С. Булак-Балаховіч адмовіўся ад гэтай пасады, бо быў настроены супраць антысялянскай палітыкі савецкага ўрада. С. Булак-Балаховіч асабіста падбіраў камандзіраў і байцоў. Ён яшчэ з часоў Першай сусветнай вайны карыстаўся вялікім аўтарытэтам у сваіх падначаленых. С. Булак-Балаховіч супрацьстаяў спробам мясцовых бальшавіцкіх уладаў накіраваць у яго полк камуністаў.\nУ лістападзе 1919 г. Балаховіч са сваім аддзелам, збольшага складзеным з беларусаў, паступіў на службу Беларускай Народнай Рэспублікі, але Рада БНР не знайшла сродкаў, каб яго забяспечваць.\nСродкі знайшліся ў палякаў, і таму Балаховіч быў перакінуты пад Берасце, дзе ягоны дыверсійны аддзел зрабіўся ўдарным кулаком польскага наступу на бальшавікоў у беларускім Палессі.\nПад час бiтвы пад Варшавай 1-я Лiтоўска-Беларуская дывiзiя пад камандай Жаурыда складала апошнюю рэзервовую частку абаронцаў горада i была ўведзена ў бой пад Радзiмiным, выратаваушы польскую сталiцу ад захопу бальшавiкамi, а потым, калi пачалося контрнаступленне польскiх армiй, Ю.Пiлсудскi перакiнуў яе ў авангард, каб яна магла браць удзел у вызваленнi сваёй Радзiмы. У 1922 г. дывiзiя была ўзнагароджаная ордэнам Вiртуцi Мiлiтары\nУ лістападзе 1920 года, перад Рыжскай мірнай дамовай паміж палякамі і бальшавікамі, што канчаткова “парвала наш край папалам”, войска Балаховіча здзейсніла свой апошні паход у глыб акупаванай бальшавікамі тэрыторыі.\nГэтым разам войска адкрыта рушыла пад бел-чырвона-белымі сцягамі, а Балаховіч, падтрыманы шэрагам беларускіх вайсковых і палітычных арганізацый, абвесціў сябе Начальнікам беларускай дзяржавы. Балахоўцы вызвалілі ад саветаў частку Усходняга Палесся, але мусілі адступіць пад ціскам мацнейшых сілаў ворага.\nУ кавалерыйскім палку пад яго камандаваннем служылі палякі (быў нават польскі эскадрон), беларусы, украінцы, латышы, літоўцы і значная група расіян, непрыхільных да савецкай улады. Полк налічваў 1121 чалавека.


Фунт Вострава Мэн — Вікіпедыя\nФунт Вострава Мэн (мэнск.: Punt Manninagh, англ.: Manx pound) — грашовая адзінка Вялікабрытаніі і вострава Мэн. Выпускаюцца урадам вострава Мэн. 1 Мэнскі фунт = 100 пенсаў. Сімвал: £ (лац.: Libra — Мэнскі фунт), банкаўскі код: IMP (Isle of Men Pound). У звароце знаходзяцца банкноты ў 1, 5, 10, 20, 50 фунтаў; манеты ў 1, 2, 5, 10, 20, 50 пенсаў, 1, 2, 5 фунтаў.\nПершыя манеты вострава Мэн былі выпушчаныя у 1668 годзе купцом з Дугласа Джонам Мюрэем, яны былі роўныя брытанскім аналагам. Пенсы Мюрэя сталі Законным плацежным сродкам ў 1679 г. па рашэнні Тынвальда разам з манетамі Брытаніі. На пенсах Мюрэя ўпершыню з’явіўся трыскеліён і нацыянальны дэвіз: Quocunque Gesseris Stabit, які ў пачатку XVIII стагоддзя быў зменены на Quocunque Jeceris Stabit (Як ні кінеш, будзе стаяць).\nБанкноты вострава Мэн на сайце Казначэйства в. Мэн (англ.)\nУзята з "https://be.wikipedia.org/w/index.php?title=Фунт_Вострава_Мэн&oldid=3977759"\nЭканоміка Вострава Мэн\nАпошняе змяненне старонкі адбылося 14:42, 4 снежня 2021.


Walibi Holland і Toverland буйныя пераможцы Scare Awards - Thrilltalk.com\nГалоўная/Дзень усіх святых/Валібі Галандыя і Товерланд сталі буйнымі пераможцамі Scare Awards\n0 40 4 хвілін чытання\nУ мінулую суботу гэта была першая ўзнагарода Scare Awards у Нідэрландах. Узнагароды Scare з'яўляюцца часткай канферэнцыі на Хэлоўін пад назвай Scare Event, створанай і арганізаванай Дэніс ван Брэйкелен фургон Scarezone.nl. У апошнія гады страх і свята Хэлоўіна ў Нідэрландах расце. Ідэя Scare Event нарадзілася для далейшага стымулявання росту галіны. У рамках Scare Event яны хочуць забяспечыць пляцоўку, дзе арганізатары мерапрыемства могуць сабрацца, каб вывесці галіну на новы ўзровень праз лекцыі і дыскусіі.\nПершае выданне атрымалася. Квіткі былі цалкам распрададзеныя за тыдзень да мерапрыемства. На мерапрыемстве таксама можна знайсці ўдзельнікаў. Арганізацыя добра папрацавала з такімі экспанентамі, як HalloweenProps.nl, Ліхтар з прывідамі, Элементы мастацтва SR & EpicFX.\nРазмяшчэнне першага выдання адбылося на папулярным мерапрыемстве Perry Mulder "Scare-Me". Выбар для гэтага месца быў хітом. Прывабнае месцазнаходжанне хутка пераводзіць наведвальнікаў у патрэбную атмасферу Хэлоўіна.\nЗ палохаць акцёраў, арганізатары і энтузіясты распачалі мерапрыемства. З дынамікамі дыскусійная панэль і, магчыма, галоўны момант вечара. Першая галандская прэмія Scare.\nМы пералічылі вынікі для вас па катэгорыях:\n"Ужас" ад "Бест" выйграў гэтую ўзнагароду. Маючы цалкам тэматычны досвед і унікальны досвед у дамах, гэта, на наш погляд, цалкам апраўданая ўзнагарода. Поўны даклад журы:\nЗона жахаў 8.04\nДзень усіх Святых Таверланд 7.27\nНочы Хэлоўіна Хоніг 7.14\nДзень усіх святых Страшныя ночы 7.05\nПалякай мяне 7\nДжунглі страху 7\nЭксперымент Байеса 6.08\nЗлыдні V 6\nАрганізацыя кажа, што ацэньваецца паводле ўласных слоў паводле гэтых крытэрыяў:\nГэта катэгорыя для мерапрыемства з лепшымі Акцёры, якія палохаюць. Вы можаце пераканацца ў гэтым у гульні\nакцёраў. Ці добра падрыхтаваны акцёры. Ці добра яны перадаюць сваю ролю? Ці сапраўдныя яны\nпалохаць акцёраў замест кас-плэераў альбо рэканструктараў. І ці ўмеюць яны палохаць?\nПераможца: Валібі Галандыяна Хэлоўін Страшныя ночы. З добрым і дзіўным другім месцам для падзеі Hellendoorn: Крыкі.\nПоўны даклад журы:\nДзень усіх святых Страшныя ночы / Жахлівыя дні 8.22\nПалякай мяне 7.9\nДзень усіх Святых Таверланд 7.69\nЗона жахаў 7.5\nНочы Хэлоўіна Хоніг 6.64\nЭксперымент Байеса 5.7\nЗлыдні V 5.7\nНа якім мерапрыемстве лепшая бруд. Якая падзея атрымае найбольшую ўвагу\nправедзены макіяж? Выкарыстоўваецца пратэзаванне ці толькі маскі?\nУладальнік прэміі Scare за "Лепшы макіяж" - Дзень усіх Святых Toverland. Яны ёсць\nУ апошнія гады ўсё больш увагі надаецца адзенню і дэкаратыўнай касметыцы падчас гэтага\nпадзея. Дзе іншыя падзеі пачалі выкарыстоўваць усё новыя і новыя маскі.\nДзень усіх Святых Таверланд 8.31\nПалякай мяне 7.59\nЗона жахаў 7.11\nДзень усіх святых Страшныя ночы 7.08\nДжунглі страху 6.5\nЗлыдні V 6.28\nНочы Хэлоўіна Хоніг 6\nЭксперымент Байеса 6\nЯкі дом з прывідамі ў Нідэрландах з'яўляецца лепшым на дадзены момант? Які досвед унікальны і новы?\nТолькі 1 дом з прывідамі быў вылучаны на адно мерапрыемства.\nРозніца паміж нумарам 1 і нумарам 2 склала 0.08 бала. Гэта можна растлумачыць. "Ніжэй" адзін\nвялікі досвед, які вельмі кароткі і працягваецца ўжо 3 сезоны. Пісьменнікі\nБлок »- новая канцэпцыя, з якой журы ніколі не сутыкалася ні на адным іншым мерапрыемстве.\nГэта было вырашальным фактарам.\nБлок 8.18, які мяне палохае\nДзень усіх святых Страшныя ночы Ніжэй 8.1\nХэлоўінскія спалоханыя ночы Клініка 7.79\nЗона жахаў Гняздо крумкачоў 7.58\nЗона жахаў Электрастанцыя 7.46\nНапалохай мяне Забі 7.46\nХэлоўінскія спакойныя ночы Сядзіба Джэферсана 7.24\nToverland Дзень усіх Святых Лес ведзьмаў 7.24\nДзень усіх Святых Spooky Days Жахлівая сядзіба 7.23\nСвяты спалоху Хэлоўіна Святы з прывідамі II 7.17\nЛялечны дом на Дзень усіх Святых Toverland 7.17\nГатэль жахаў Heksendoorn 7\nЛабараторыя ведзьмавага шыпа 7\nГасцініца "Жахі" 7\nКрычыць Лабараторыя смерці 7\nХэлоўінскія спалоханыя ночы Віла 6.69\nScare Me Баку 6.64\nХэлоўінскія спалоханыя ночы Псіхашок 6.32\nДзень усіх Святых у пастцы Товерленда 6.28\nЗлыдні Страх! 6.16\nЗлыдні Лялечны дом з прывідамі 6.14\nДжунглі страху ў лабірынце 6\nДжунглі страху Лабірынт з завязанымі вачыма 6\nКрычыць Дом ведзьмаў 6\nПрыгоды "Палохай мяне" Піраты 5.91\nШукальнікі ценяў зоны жахаў 5.88\nЗлыдні Шахта 5.72\nНапалохай мяне Царква 5.57\nЗлыдні Д'ябальская ноч "Вароны" 5.44\nЗлыдні Шварцвальд 5.44\nКемпінг "Сонечны свет" на Дзень усіх Святых Spooky Days 5.4\nДжунглі страху па-за лабірынтам 5\nКрыкі Zombie Escape 5\nКрычыць кальцо 5\nКірмаш страхаў нягоднікаў 4.72\nЗладзеі Зона Х 4\nЯкая падзея ў цэлым лепшая. Дзе ўсё правільна і якое мерапрыемства мае лепшае\nПераможца "Лепшай падзеі" - "Хэлоўінскія спалоханыя ночы". Поўная карціна, нягледзячы\nнатоўп - зоны поўнага вопыту. Трэба трохі прызвычаіцца да шэрагу палохаў\nгэта ўжо не сапраўдныя зоны страху, а месца жыхарства.\nХэлоўінскія спалоханыя ночы 8.11\nДзень усіх Святых Таверланд 7.95\nПалякай мяне 7.73\nЗона жахаў 7.19\nЗлыдні V 6.71\nНочы Хэлоўіна Хоніг 6.22\nЭксперымент Байеса 5.25\nЛепшае еўрапейскае мерапрыемства\nЯкая еўрапейская падзея на гэты момант лепшая?\nПераможца - "Траўматыка". Ствараючы поўны свет, яны маюць такую цану\nДзень усіх Святых 7.33\nДзень усіх Святых Вохэн 7\nДзень усіх Святых у заапарку 6.8\nДзень усіх Святых Валібі 6.78\nЗаўзятары змаглі прагаласаваць за грамадскую ўзнагароду. Пераможца прыза гледачоў\n"Таверланд". Яны набралі найбольш сапраўдных галасоў.\nДзень усіх Святых Таверланд 211\nЗона жахаў прадстаўляе, 2073, Апакаліпсіс 151\nЗлыдні V 79\nХэлоўінскія спалоханыя ночы 68\nНочы тэрору 61\nПалохай мяне 8.0 29\nПадзея Хэлоўіна 22\nНочы Хэлоўіна Хоніг 16\nЭксперымент Баджеса: выратаванне 12\nМаленькія злыдні III. 11\nДзень усіх Святых Drouwenerzand 3\nДжунглі страху 3\nБу ў заапарку 2\nДзень усіх Святых Spooky Days 2\nЦутэрмер Хэлоўін 1\nпадзея Страшныя ночы Дзень усіх святых Гексэндорн Элендурн Пэры Малдэр палохаць Scare Awards Страшная падзея Крыкі Валібі Галандыя


Арганізацыі Магілёўскай вобласці запрашаюцца да ўдзелу ў конкурсе экалагічных ініцыятыў\nАрганізацыі рэгіёна запрашаюцца да ўдзелу ў рэспубліканскім конкурсе экалагічных ініцыятыў. Пра гэта паведамілі ў Магілёўскім абласным упраўленні па наглядзе за рацыянальным выкарыстаннем паліўна-энергетычных рэсурсаў.\nІніцыятывы павінны спрыяць павышэнню працоўнага патэнцыялу беларускіх арганізацый у экалагічных пытаннях, пашырэнню практыкі вядзення экалагічна ўстойлівай дзейнасці. Мэта конкурсу – падтрымка канкрэтных мерапрыемстваў па ахове навакольнага асяроддзя і ўстойлівым развіцці.\nПадчас гарадскога суботніка ў Паднікольскім парку Магілёва высадзяць 751 дрэва\nПадчас гарадскога суботніка, які адбудзецца 6 кастрычніка, у Паднікольскім парку Магілёва высадзяць 751 дрэва. Пра гэта паведамілі ў гарвыканкаме.\nКолькасць дрэў выбрана не выпадкова: менавіта столькі год з дня заснавання споўнілася абласному цэнтру гэтым летам.\nУ Паднікольскім парку запланаваны не толькі працы па азеляненні. Тут маюць намер заняцца уборкай смецця і апалай лістоты.\nМагілёўскі дзяржаўны ўніверсітэт ім. А.А. Куляшова адзначыў 105-годдзе\nМагілёўскі дзяржаўны ўніверсітэт ім. А.А. Куляшова адзначыў 105-годдзе. Урачысты сход і святочны канцэрт, прысвечаныя юбілейнай даце, адбыліся ў ВНУ, перадае карэспандэнт сайта.\nАбласныя ўрачыстасці, прысвечаныя 100-годдзю крымінальнага вышуку, пройдуць у Магілёве\nБеларускі крымінальны вышук 5 кастрычніка адзначыць векавы юбілей на перадавой барацьбы са злачыннасцю. Рэгіянальныя ўрачыстасці, прысвечаныя знамянальнай даце, пройдуць сёння ў Магілёве, паведамілі ва УУС аблвыканкама.\nАдкрые святочныя мерапрыемствы ў 14.00 цырымонія ўзнагароджання ў актавай зале УУС аблвыканкама. Кіраўнікам і супрацоўнікам, якія маюць высокія паказчыкі ў аператыўна-службовай дзейнасці, а таксама ветэранам крымінальнага вышуку ўручаць узнагароды і падарункі.\nУ Магілёве дадаткова правядуць 20 сельскагаспадарчых кірмашоў\nУ Магілёве дадаткова правядуць 20 сельскагаспадарчых кірмашоў. Пра гэта карэспандэнту сайта паведамілі ва ўпраўленні гандлю і паслуг гарвыканкама.\nВыязны прыём грамадзян правядзе 3 кастрычніка ў Магілёве старшыня дзяржкамітэта па навуцы і тэхналогіях Беларусі Аляксандр Шумілін\nВыязны прыём грамадзян, іх прадстаўнікоў, прадстаўнікоў юрыдычных асоб правядзе 3 кастрычніка ў Магілёве старшыня дзяржаўнага камітэта па навуцы і тэхналогіях Беларусі Аляксандр Генадзевіч Шумілін. З 9.00 да 10.00 у кабінеце №510 Дома Саветаў ён адкажа на пытанні жыхароў рэгіёна.\nПапярэдні запіс на прыём ажыццяўляецца па тэлефонах (80222) 326721, 230255.\nУ Магілёўскай вобласці пачынаецца ацяпляльны сезон\nЗ сённяшняга дня ў Магілёўскай вобласці пачынаецца ацяпляльны сезон. Адпаведнае распараджэнне «Аб уключэнні сістэм ацяплення асобных спажыўцоў» падпісана ў аблвыканкаме. Аналагічныя рашэнні прымаюць раённыя і гарадскія выканаўчыя камітэты.\nЭкскурсію «Паасобны збор смецця і другасная перапрацоўка адходаў» арганізуюць у Магілёве\nАдкрытую экскурсію «Паасобны збор смецця і другасная перапрацоўка адходаў» арганізуюць 11 кастрычніка ў Магілёве. Пра гэта карэспандэнту сайта паведамілі ў Цэнтры гарадскіх ініцыятыў.\nУ Магілёве 6 кастрычніка правядуць агульнагарадскі суботнік\nУ Магілёве 6 кастрычніка правядуць агульнагарадскі суботнік. Пра гэта паведамілі ў гарвыканкаме.\nУ працах па навядзенні парадку ў горадзе прымуць удзел працоўныя калектывы і моладзь. Яны будуць добраўпарадкоўваць месцы адпачынку, двары, плошчы, скверы і вуліцы. Да гэтых работ плануецца максімальна прыцягнуць мясцовых жыхароў, якія могуць і жадаюць дапамагчы рэсурсамі, матэрыяламі і сваёй працай. Асаблівая ўвага на суботніку будзе нададзена Паднікольскаму парку.\nЗала Славы адкрыецца ў Магілёўскім дзяржаўным універсітэце імя А. А. Куляшова\nЗала Славы адкрыецца 2 кастрычніка ў Магілёўскім дзяржаўным універсітэце імя А. А. Куляшова. Мерапрыемства прысвечана 105-годдзю з дня заснавання ВНУ, як паведамілі карэспандэнту сайта ў навучальнай установе.\nУ Магілёўскай вобласці да Дня пажылога чалавека падрыхтавалі мноства мерапрыемстваў\nУ Магілёўскай вобласці да Дня пажылога чалавека падрыхтавалі комплекс мерапрыемстваў, накіраваных на падтрымку гэтай катэгорыі грамадзян. Пра гэта карэспандэнту сайта паведамілі ў Магілёўскім аблвыканкаме.\nУ рэгіёне стабільна працуе сістэма пенсійнага забеспячэння. Усе пенсіянеры, зарэгістраваныя ў органах па працы, занятасцi i сацыяльнай абароне, атрымліваюць пенсіі цалкам і ва ўстаноўленыя тэрміны.\nНагадаем, 24 верасня прыкладна ў 18.00 трое непаўналетніх (вучняў сярэднеспецыяльных устаноў адукацыі рэгіёна), разбіўшы акно на першым паверсе, самавольна сышлі з аддзялення Магілёўскай абласной псіхіятрычнай бальніцы, дзе знаходзіліся на абследаванні.\nШэсць чалавек пацярпела ад выбуху на «Магілёўдрэве»\nНа «Магілёўдрэве» адбылося надзвычайнае здарэнне: шэсць чалавек пацярпела. На месцы працуе камісія, паведаміў афіцыйны прадстаўнік Магілёўскага абласнога ўпраўлення МНС Вадзім Урублеўскі.\nПрафсаюзы адновяць правядзенне бясплатных прававых прыёмаў пасля летняга перапынку\nПрактыку правядзення бясплатных прававых прыёмаў адновяць прафсаюзныя юрысты пасля летняга перапынку. Так, чарговыя прававыя кансультацыі грамадзян адбудуцца 27 верасня. Яны пройдуць практычна ва ўсіх раённых цэнтрах Магілёўскай вобласці.\nСумеснае пасяджэнне Саюзаў жанчын Магілёўскай і Тульскай абласцей адбудзецца 26-29 верасня\nСумеснае пасяджэнне Саюзаў жанчын Магілёўскай і Тульскай абласцей пройдзе ў рэгіёне 26-29 верасня. Дыялог адбудзецца напярэдадні V Форуму рэгіёнаў Беларусі і Расіі ў межах Тыдня інтэграцыі і супрацоўніцтва.\nМіліцыя шукае траіх падлеткаў, якія ўцяклі з Магілёўскай абласной псіхіятрычнай бальніцы\nУпраўленнем крымінальнага вышуку УУС Магілёўскага аблвыканкама і Ленінскім РАУС Магілёва адшукваюцца трое непаўналетніх, якія ўцяклі з Магілёўскай абласной псіхіятрычнай бальніцы. Пра гэта паведамілі ва УУС аблвыканкама.\n17-гадовыя Іван Янкоўскі і Аляксей Астапенка, а таксама 16-гадовы Кірыл Макарь 24 верасня прыкладна ў 18.00, разбіўшы акно на першым паверсе, самавольна сышлі з аддзялення бальніцы, дзе знаходзіліся на абследаванні.


Тэма № 4. Правапіс спалучэнняў галосных у запазычаных словах\nТэма № 5. Правапіс галосных у складаных словах\nKaлi спалучэнні io, йо вымаўляюцца як два склады, тады яны на пісьме абазначаюцца:\nпаміж зычнымі – літарамі іё (ыё) пад націскам i ія (ыя) не пад націскам: біёлаг, біёграф, дамініён, Ліён, аксіёма, патрыёт, рацыён, радыёла, стадыён, бастыён; біялогія, бібліятэка, піянер, ажыятаж, перыядычны, патрыятызм, акцыянерны, нацыянальны;\nу пачатку слова - літарамі io пад націскам i іа не пад націскам: ioн, іонны, Iоciф; Іанічнае мора, Іаан.\nКалі спалучэнні io, йо вымаўляюцца як адзін склад, тады на пісьме яны перадаюцца:\nпасля галосных - праз ё пад націскам i я не пад націскам: раён, раённы, маёр, Маёраў, Лаёла; маянэз, маяран, маярат, раяніраванне;\nу пачатку слова - праз ё: ёг, ёгурт, ёд, ёдзісты, ёт (гук), ёта (літара), ётацыя, ёдаформ, ёднаваты, ётаваны.\nСпалучэнне ie абазначаецца на пісьме літарамі ie (ыe): гігіена, кліент, аўдыенцыя, арыентацыя, абітурыент, кліентура, іерархія.\nСпалучэнне йе заўсёды вымаўляецца як адзін склад i на пісьме ў пачатку слова i пасля галосных перадаецца праз е: езyim, праект, канвеер, траекторыя, Феербах, Маерава, фае.\nСпалучэнне ia абазначаецца на пісьме літарамі ія (ыя) незалежна ад месца націску: авіяцыя, ліяна, геніялъны, Іліяда, энтузіязм, фартэпіяна, піяніст, сацыялізм, сацыялъны, варыянт, матэрыял, матэрыялізм, дыяметр.\nСпалучэнне йа на пісьме перадаецца:\nпасля галосных i ў пачатку слова - праз я: раяль, пляяда, сакваяж, лаяльны, Савоя, Малая, Мая, ярус, яхта, ярд, яхант, ятаган;\nпасля зычных л, с, ц (мяккага), дз i непрыставачных н i л - праз ья, пасля астатніх зычных - праз ’я: мілъярд, мільярдны, кальян, мадзьяр, альянс, мільярдэр, саф'ян.\nУ складаных словах можа быць адзін асноўны і адзін або некалькі пабочных націскаў. Калі ў другой частцы складанага слова націск на першым складзе, то ў першай частцы замест о пішацца а: дабрадзей, скараход, салявар, дабраякасны, галаваломка, вадасховішча, малатабоец, бамбасховішча, раўнапраўе.\nЛітара о захоўваецца ў складаных словах, першай часткай якіх з’яўляецца слова-, што-, фота-, мота-: словаформа, словатоворчасць; штодзённы, штомесяц, штогод; фотаздымак, фотакопія, фотаплёнка, фотакамера, фотавыстаўка і г.д.; але: фатаграфія і вытворныя ад яго; мотагонкі, мотакрос, мотаспорт і г.д.; але: матавоз, матацыкл і вытворныя ад іх.\nКалі ў другой частцы складанага слова націск не на першым складзе, то ў першай частцы захоўваецца о: асновапалэнне, бавоўнапрадзільны, вогнетрывальны, водаразмеркавальны, вагонарамонтны, высокаідэйны, галоўнакамандуючы, корманарыхтоўка, конегадоўля.\nУ першай частцы некаторых складаных слоў, асабліва навуковых тэрмінаў, можа выразна праяўляцца пабочны націск і тады, калі асноўны націск падае на першы склад другой часткі. У такім выпадку у першай частцы захоўваецца напісанне о:азонастойкі, азотнакіслы, збожжасховішча, манголазнаўства, мовазнаўства, мовазнаўцы, словатворчасць, фондасховішча і інш.\nЛітара о пішацца ў першай частцы складаных слоў, калі другая частка пачынаецца з ў (у нескладовага): марозаўстойлівы, торфаўтварэнне, вогнеўстойлівы, збожжаўборка.\nМ. (аб) шасцістах (аб) сямістах (аб) васьмістах\nГук [э] ў першай частцы складаных слоў захоўваецца і абазначаецца літарай э: мэтанакіраваны, мэтазгодна, рэдказубы, шэравокі, арэхападобны, крэдытаздольнасць, тэлебачанне.\nУ складаных словах, утвораных ад лічэбніка ў спалучэнні з назоўнікам, першая частка (лічэбнік) ставіцца ў форме роднага склону: трохдзенны, чатырохпавярховы, шастістволы, шасцісоты, пяцідзёнка, дзесяцігодка, сямікласнік, васьмігадовы, васьмісоты, дзевяціградусны, саракагоддзе, саракапяцітонны, двухсотметровы.\nКалі складаныя словы маюць ў сваім складзе больш за дзве часткі, то кожная з іх пішацца як асобна ўзятае слова: авіяматорабудаванне, аўтатрактарабудаванне, аэрафотапрыбор.\nУ першай частцы складанага слова літара е захоўваецца незалежна ад таго, на якім складзе націск у другой частцы: сенакасілка, серпадзюб, верхнеазёрскі, белабрысы, землетрасенне, светапогляд, свежавымыты, свежамарожаны, сенажаць.\nКалі першай часткай складаных слоў з’яўляецца аснова велік-/вялік-, напісанне літар е або я залежыць ад таго, які склад у другой частцы націскны: калі першы – пішацца е, калі другі – пішацца я: велікадушны, велікарускі, велікамучанік, велікасвецкі; Вялікабрытанія, вялікадзяржаўны, вялікагаловы.\nУ першай частцы складанага слова літара ё захоўваецца пры націску не на першым складзе другой часткі і замяняецца на е, калі націск падае на першы склад другой часткі: лёгкаатлетычны, лёдадрабілка, мёртванароджаны, мёдаварэнне; ледарэз, медагонка, легкадумна.\nУ складкных словах злучальныя галосныя о, ё пішуцца толькі пад націскам, галосная а – у любым ненаціскным складзе: ільнавалакно, Вадохрышча, куродым, часопіс, геліёграф, марозаўстойлівы, прыборабудаўнічы.\nЗлучальная галосная е ў складаных словах пераходзіць у я, калі націск на першым складзе ў другой частцы складанага слова: баяздольны, зернясховішча, земляроб, жыццярадасны, але: боепрыпасы, жыццеапісанне, землекарыстанне, зернебабовы.\nЗлучальная галосная е ў складаных словах захоўваецца, калі другая частка пачынаецца з ў (у нескладовага): зернеўборачны, вогнеўстойлівы.\nСкладанаскарочаныя словы пры напісанні звычайна разглядаюцца як простыя словы з адным націскам: зямфонд, лясгас.


Падпалкоўнік КДБ у адстаўцы В.Костка: Тэрарызм у Беларусі прыдуманы\n14 верасень 2007, 16:53\nАлег Грузьдзіловіч, Менск Час ад часу ў Беларусі знаходзяць выбуховыя прыстасаваньні, а зрэдку нават адбываюцца выбухі. Ці азначае гэта, што ў краіне дзейнічаюць тэрарыстычныя арганізацыі?\nЗьвесткі пра тое, што ў некага з грамадзянаў знайшлі выбуховае прыстасаваньне, у Беларусі часам зьяўляюцца.\nАле ніводнага разу праваахоўныя органы не заяўлялі пра арышт патэнцыйнага тэрарыста. Звычайна гаворка ідзе пра былых вайскоўцаў, якія прыхавалі некалькі тратылавых шашак для продажу аматарам глушыць рыбу ці пра “чорных капальнікаў”, што дасьледуюць месцы былых баёў у пошуках вайсковых рарытэтаў.\nШто да выбухаў, тут найноўшая гісторыя Беларусі дае больш прыкладаў. Ці дастаткова гэтага, каб казаць пра дзейнасьць у Беларусі тэрарыстаў?\nУвечары 30 красавіка 1997 году пад Уздой адбыўся выбух газаправоду, якім перапраўляюць газ з Расеі ў Эўропу. Тагачасны карэспандэнт расейскага тэлеканалу ОРТ у Беларусі Павал Шарамет празь некалькі гадзінаў прыехаў здымаць месца выбуху.\nПразь дзесяць гадоў Павал згадвае пра тыя падзеі:\n“Памятаю толькі вось што. Што напярэдадні прыйшоў ліст нейкага Беларускага вызвольнага войска. Другое, я не разьбіраўся, які там быў выбух, які разрыў трубы, бо гэтым займаліся адмыслоўцы. І трэцяе — вельмі шчыльная была ўвага КДБ”.\nПавал дагэтуль не перакананы, што тады быў менавіта тэракт, а ня выбух газу ў выніку тэхнічнай аварыі. Зьяўленьню гэтых сумневаў паспрыяла сама ўлада: ужо праз два дні ў Беларусі афіцыйна было заяўлена, што “лініі разрыву трубы нагадваюць натуральнае паходжаньне выбуху”.\n1997 год быў рэкордным па колькасьці выбухаў. Менавіта тады ў Менску прагучаў выбух у будынку Савецкага суду. Тады ніхто не пацярпеў. Аднак і злачынцаў не знайшлі.\nЯшчэ праз дваццаць дзён, 1 кастрычніка, у пад’езьдзе свайго дому ў Магілёве праз дыстанцыйнае выбуховае прыстасаваньне быў забіты Яўген Мікалуцкі, галоўны прэзыдэнцкі кантралёр у Магілёўскай вобласьці.\nУ тым жа месяцы Аляксандар Лукашэнка падпісаў дэкрэт №21 “Аб неадкладных мерах для барацьбы з тэрарызмам”. Сярод неадкладна прынятых мераў быў арышт былога міністра Васіля Лявонава і двойчы героя Сацыялістычнай працы Васіля Старавойтава, пра якіх спачатку заявілі, што яны нібыта мелі дачыненьне да арганізацыі выбуху ў Магілёве.\nАле пазьней міністра і старшыню калгасу судзілі паводле абвінавачаньня ў эканамічных злачынствах.\nБылы супрацоўнік КДБ Валер Костка мяркуе, што “Беларускае вызвольнае войска” — прыдумка тых, хто “гандляваўся з Расеяй адносна кантролю над газаправодам”.\nВалер Костка заўважае, што размовы пра тэрарызм таксама супадалі з хвалямі рэпрэсіяў супраць тых, хто не пагаджаўся зь дзейнай уладай.\n“Няма ў нас ніякага тэрарызму, і ўсе гэтыя гульні пра нейкія выбуховыя рэчы, размовы пра Віцебск, Магілёў — усё гэта пад пэўную палітычную сытуацыю. Каб запалохаць, прычым ня столькі народ, колькі пэўных палітыкаў. А заадно выбіць грошы на гэтую барацьбу, павялічыць штаты. Гэта можа быць барацьба і пэўных спэцслужбаў”.\nВядучаму. Нагадаем яшчэ адну гісторыю з выбухамі, але з тымі, якія гэтак і не адбыліся. У пачатку 2006 году, напярэдадні прэзыдэнцкіх выбараў, КДБ Беларусі заявіла, што на час выбараў “пэўныя сілы” рыхтуюць тэрарыстычныя акты.\nКДБ казала пра магчымыя выбухі ў чатырох школах, дзе разьмешчаныя выбарчыя ўчасткі, а таксама пра плян выбухнуць бомбу на Кастрычніцкай плошчы падчас мітынгу апазыцыі. Пазьней ніякіх доказаў такой небясьпекі не было пададзена.\nТагачаснага старшыню КДБ Сьцяпана Сухарэнку, які заяўляў пра падрыхтоўку выбухаў у школах і на плошчы, нядаўна адправілі ў адстаўку.


Apple хоча выдаліць паролі ў macOS дзякуючы паролям | Я з Mac\nМануэль Алонса | 11/06/2021 10:00 | macOS Monterey\nApple працуе над будучыняй без пароля з новай функцыяй "ключ доступу" для брелка iCloud, якая была прадстаўлена ў WWDC 2021. На сесіі распрацоўшчыкаў WWDC пад назвай "Выйсці за межы пароляў", Apple распавяла пра новую функцыю, якая называецца "паролі на бірульцы iCloud". Функцыя даступная для тэставання на macOS Monterey, але ён яшчэ не гатовы да поўнай версіі.\nНовая функцыя ў тэставанні ў macOS Monterey гарантуе, што з новай функцыяй "Паролі на бірулькі iCloud", Apple рухаецца да будучыні без пароляў. Па сутнасці, ключы перадачы - гэта прыватныя і адкрытыя пары ключоў, заснаваныя на стандарце WebAuthn. У асноўным яны функцыянуюць як апаратны ключ бяспекі, але надзейна захоўваюцца на iCloud Keychain.\nГэта азначае, што карыстальнікі ім не давядзецца насіць з сабой апаратныя прылады: Mac і іншыя будуць выступаць у якасці пароляў. Больш за тое, паролі будуць сінхранізавацца на некалькіх прыладах, а значыць, іх можна аднавіць, нават калі карыстальнік страціць усе свае прылады. У параўнанні з традыцыйнымі паролямі гэтыя паролі прапануюць шэраг пераваг бяспекі. Яны не паддаюцца ўгадванню, не могуць быць выкарыстаны паўторна ў розных службах і не ўразлівыя да фішынгу і парушэнняў дадзеных.\nДля карыстальнікаў, прапануем простую і бяспечную альтэрнатыву паролям. Пры разгортванні карыстальніку трэба толькі прайсці аўтэнтыфікацыю з дапамогай Face ID для ўваходу. У iCloud Keychain яны будуць выкарыстоўвацца ў любым месцы, якое WebAuthn падтрымлівае. У цяперашні час гэта ўключае ў сябе браўзэры і дадаткі на платформах Apple, але поўнае прыняцце стандарту яшчэ далёка да прыняцця. Да выканання яшчэ некалькі гадоў.\nПоўны шлях да артыкула: Я з Mac » Mac OS X » macOS Monterey » Apple хоча выдаліць паролі ў macOS дзякуючы паролям\nMicrosoft абнаўляе OneDrive для ўласнай працы на Mac M1


Пералік памятных манет, што плануюцца да выпуску на 2021 год\n(у адпаведнасці з пастановай Праўлення Нацыянальнага банка Рэспублікі Беларусь ад 2 лiстапада 2020 г. № 347)\nМанеты "Беларускі дзяржаўны ўніверсітэт. 100 гадоў".\nМанеты "Кандрат Крапіва. 125 гадоў".\nМанеты "Іван Мележ. 100 гадоў".\nМанеты "Іван Шамякін. 100 гадоў".\nМанеты "Уладзімір Карват. Герой Беларусі".\nМанеты серыі "Рэлiгiйныя канфесіі Беларусi".\nМанеты серыі "Кітайскі каляндар".\nМанеты серыі "Архітэктурная спадчына Беларусі".\nМанеты серыі "Народныя промыслы і рамёствы беларусаў".\nМанеты серыі "Заказнікі Беларусі".\nМанеты серыі "Птушка года".\nМанеты серыі "Беларускі касцюм".\nМанеты "Культурныя каштоўнасці. Беларусь – Літва".\nМанеты серыі "Космас. Эвалюцыя Сусвету".\nМанеты серыі "Жывёльны свет на гербах гарадоў Беларусі".\nМанеты "Летнія віды спорту. Баскетбол".


Паліклініка заўтрашняга дня\nОпубликовано: 23.05.2018 08:38:35\nДля ўсіх медыцынскіх устаноў Мінска створаць адзіную інфармацыйную прастору. Плануецца, што ўкараненне новых тэхналогій павысіць якасць, даступнасць, аператыўнасць і індывідуальны падыход пры аказанні меддапамогі. Карэспандэнт «Рэспублікі» высвятляла, для чаго выязныя брыгады хуткай дапамогі аснасцяць планшэтамі і як пацыент зможа даведацца пра вынікі аналізаў праз інтэрнэт-партал.\nЗавяршыць інфарматызацыю медустаноў Мінска плануюць да 2020 года, паведаміў на аператыўнай нарадзе ў Мінгарвыканкаме старшыня камітэта па ахове здароўя Сяргей Малышка. Даныя аб пацыентах будуць у агульнай базе — так рэалізуецца прынцып «Інфармацыя ідзе за пацыентам». Сяргей Малышка нагадаў, што жыхары горада ўжо зараз могуць, выкарыстоўваючы электронныя сэрвісы, запісацца на прыём да спецыяліста або атрымаць выпіску з амбулаторнай карты. У планах — паступова адмовіцца ад папяровых дакументаў.\nВялікай папулярнасцю карыстаецца сярод мінчан тэхналогія «Электронны рэцэпт», падзяліўся з карэспандэнтам «Рэспублікі» першы намеснік старшыні камітэта па ахове здароўя Дзмітрый Чараднічэнка:\n— Да яе падлучаныя ўсе паліклінікі горада і дзяржаўныя аптэкі, а да 1 ліпеня далучацца астатнія медустановы: стацыянары, дыспансеры і стаматалагічныя паліклінікі.\nЗавяршыць інфарматызацыю медустаноў Мінска плануюць да 2020 года.\nТаксама Дзмітрый Чараднічэнка дадаў, што зараз вядуцца работы над парталам, дзе пацыент зможа атрымаць доступ да сваёй медыцынскай карткі. У гараджан з’явіцца магчымасць праглядзець вынікі апошніх аналізаў, адмяніць і заказаць талон на прыём да ўрача, атрымаць інфармацыю па здаровым ладзе\nжыцця або праверыцца на фактары рызыкі па канкрэтным захворванні. Інфармацыя аб кожным пацыенце будзе абаронена — зайсці ў асабісты кабінет можна будзе толькі па пашпартных даных. У планах таксама распрацаваць мабільныя праграмы, праз якія змогуць праводзіць апытанні насельніцтва, прадастаўляць гараджанам інфармацыю аб пошуку донараў і правядзенні акцый.\nЯшчэ адзін важны праект датычыцца аўтаматызацыі працы хуткай медыцынскай дапамогі. Выязныя брыгады да канца года забяспечаць планшэтамі. Так урачы змогуць аформіць электронную карту выкліку і атрымаць доступ да медыцынскай карткі пацыента ў паліклініцы. Акрамя таго, будуць укараняць тэхналогіі, якія дазволяць праводзіць маніторынг месцазнаходжання брыгад з візуалізацыяй на электроннай карце горада — гэта павысіць узровень кіравання шпіталізацыяй і аператыўнасць рэагавання ў выпадку ўзнікнення надзвычайных сітуацый.\nВ Минском НПЦ хирургии,трансплантологии и гематологии появится новый корпус\nМинимум осложнений после инфаркта или инсульта: как работает первое специализированное отделение рентгеноэндоваскулярной хирургии


slounik.org: Звычайны харыус\nЗвычайны харыус (Thymallus thymallus L., 1758)\nАтрад Ласосепадобныя (Salmoniformes), сямейства Харыусавыя (Thymallidae)\nСтатус. II катэгорыя. Рэдкі від, які знікае.\nЗначэнне ў захаванні генафонду. Каштоўная прамысловая рыба, вельмі прывабная і як аб'ект аматарскага рыбалоўства.\nКароткае апісанне. Цела стройнае, тарпедападобнае, укрытае адносна дробнай луской, размешчанай уздоўж цела рэзка акрэсленымі радамі. У бакавой лініі 74-96 лускавінак. Рот канцавы, невялікі, з маленькімі шчацінкападобнымі зубамі. Спінны плаўнік размешчаны бліжэй да галавы, высокі і доўгі, у ім 4-17 простых і 13-17 разгалінаваных прамянёў. Бліжэй да хваставога плаўніка ёсць невялікі тлушчавы плаўнічок. Афарбоўка цела яркая, асабліва вясной у перыяд нерасту. На спіне, у верхняй частцы з бакоў мноства чорных плямак, па баках слаба прыкметныя бураватыя палоскі, спінны плаўнік яркі, у вочкі. Парныя плаўнікі жоўтыя або чырванаватыя, няпарныя - фіялетавыя.\nПашырэнне. Рэкі Цэнтральнай і Ўсходняй Эўропы . У Беларусі трапляецца ў вярхоўях і некаторых прытоках Нёмана, Віліі і Заходняга Буга .\nМесцы пражывання. Аддае перавагу хуткаплынным рэкам з чыстай вадой, дзе ямы чаргуюцца з перакатамі. Аселая рыба, трымаецца на пясчаных і камяністых перакатах паблізу ям і віроў.\nКолькасць і тэндэнцыі яе змянення. Сустракаецца асобнымі экземплярамі. Зрэдку здабываецца рыбаловамі-аматарамі. Колькасць скарачаецца.\nАсноўныя абмежавальныя фактары. Абмяленне і забруджванне рэк, высечка зараснікаў па берагах, выпростванне рэчышчаў у працэсе меліярацыі , бескантрольнае вылоўліванне браканьерамі і рыбаловамі-аматарамі, знішчэнне моладзі драпежнікамі.\nАсаблівасці біялогіі. Даўжыня цела да 50 см, маса 0,5-1 кг. Полавая спеласць ва ўзросце 2-3 гады. Нераст у траўні на камяністых перакатах. Самцам уласціва шлюбнае ўбранне: цела іх становіцца ярка афарбаваным, спінны плаўнік павялічваецца. Плоднасць 3-36 тыс. ікрынак . Корміцца жывёльнай доннай драбязой, насякомымі, што падаюць на ваду, ікрой іншых рыб. Буйныя харыусы кормяцца таксама дробнай рыбай і нават невялікімі грызунамі, якія выпадкова трапілі ў ваду.\nПрынятыя меры аховы. Спецыяльна не прымаліся, правіламі рыбалоўства не прадугледжаны. Занесены ў Чырвоную кнігу Беларусі з 1981 г.\nНеабходныя меры аховы. Поўная і паўсюдная забарона вылоўлівання. Узмацненне аховы і распрацоўка мер па паляпшэнню месцаў пражывання і размнажэння. Узмацненне штрафных санкцый за незаконную здабычу.\nЛіт.: 1. Берг, 1948; 2. Жуков, 1965; 3. Жуков, 1983.


Разлік бетону на падмурак: як яго ажыццявіць для розных - Блог пра рамонт\nУзвядзенне любога тыпу будынкаў і большасці збудаванняў патрабуе будаўніцтва падмурка для іх. Пры гэтым забудоўшчык можа выбраць з двух варыянтаў - прыгатаваць раствор для асновы ўласнымі сіламі або замовіць яго на бліжэйшым бетонным заводзе.\nНе мае значэння, які з гэтых спосабаў вы вылучыце, спачатку неабходна вырабіць разлік колькасці бетону на падмурак. Ажыццявіць яго досыць легко.При вылічэннях вам дапамогуць стандартныя матэматычныя формулы.\nВылічэнне аб'ёму сумесі пад розныя тыпы падмуркаў\nКаб ажыццявіць разлік аб'ёму бетону для падмурка, неабходна ўлічыць яго разнавіднасць.\nДадзены выгляд ўяўляе сабой бесперапынную стужку ў падставе знешніх, а часта і ўнутраных сцен. Кладка яго пад апорнымі канструкцыямі будынка дае магчымасць размяркоўваць масу пабудовы па ўсім перыметры.\nГэта дазваляе аснове супраціўляцца успушванне зямлі зімой і спыняе перекашивание будынка. Пракласці неабходныя камунікацыі ў такой падставе дапамагае алмазнай свідраванне адтулін у бетоне.\nМайструюць сваімі рукамі на падобных асновах, як лёгкія драўляныя, каркасныя, шчытавыя, так і досыць цяжкія цагляныя і бетонныя хаты ў адзін-два паверхі. Галоўная перавага істужачнага аналага перад маналітным плітным падставай - ніжэйшы кошт, дзякуючы істотнай эканоміі бетоннай сумесі і арматуры.\nЗыходзячы са ступені пучинистости і апорнай здольнасці грунта, істужачныя канструкцыі будуюцца глыбока альбо дробна заглыбленымі.\nДадзены выгляд канструкцый дае магчымасць збудавання ў будынку цокальнага паверху ці бетоннай склепа.\nКаб вырабіць разлік колькасці бетону для падмурка істужачнага тыпу, прымяняецца формула: О = 2ШВ • (Д1 + Д2).\nЛітары ў ёй азначаюць:\nШ- шырыню канструкцыі;\nВ - вышыню збудаванні;\nД1- даўжыню яго вонкавага боку;\nД2-аналагічны параметр унутранага боку.\nПерад тым, як ажыццявіць разлік бетону для падмурка дадзенага тыпу, трэба ўлічыць, што гэта суцэльная (маналітная) пліта пад ўсёй пабудовай.\nЗвярніце ўвагу! Дадзены тып асноў лічыцца спецыялістамі найбольш надзейным. Інструкцыя рэкамендуе выбіраць іх, калі глеба на будпляцоўцы з'яўляецца праблемнай. Пліта размяркоўвае душаць нагрузкі ад грунту ўваходзе яго Пучэня па ўсёй сваёй паверхні. Дзякуючы гэтаму, спачатку збудаванне ледзь падымаецца, а затым апускаецца назад, з-за сваёй вялікай масы.\nНа падобных канструкцыях часцей за ўсё будуюцца цяжкія цагляныя, каменныя, бетонныя будынка ў адзін ці некалькі паверхаў.\nРазлік кубоў бетону на падмурак у дадзеным выпадку ажыццяўляецца згодна з формулай: О = Д1 • Д2 • У.\nТут Д1 і Д2 з'яўляюцца даўжынямі бакоў збудаванні, а В-гэта вышыня пліты.\nЎяўляе ён сабой слупы-апоры. Ставяцца яны ў кутах будучай пабудовы, у кропках скрыжавання сцен і перагародак, акрамя гэтага - на участках з найвышэйшымі нагрузкамі (вянкі зруба, якія нясуць канструкцыі і інш.).\nЛепш за ўсё падыходзіць падобнае збудаванне для лёгкіх і невялікіх будынкаў з бярвення, бруса, шчытоў.\nТакі будынак з'яўляецца самым эканамічным.\nКаб вырабіць разлік кубатуры бетону для падмурка столбчатого тыпу, выкарыстоўваецца такая формула: О = (3.14 • Д2: 4) • У. Літары тут азначаюць: Д - дыяметр слупа, В - яго вышыню.\nПрывядзём канкрэтныя прыклады падлікаў для ўсіх тыпаў асноў.\nВылічэнні для істужачнага тыпу канструкцыі\nДапусцім, неабходна закласці падмурак, які мае боку 6? 10 метраў. Вышыня яго 1.8 метра, а шырыня 0.3 метра.\nСкарыстаемся прыведзенай вышэй формулай: 10 • 3 • 2 + (6-0.3 • 2) • 0.3 • 3 = 11.04 м2.\nУ выніку, неабходны аб'ём бетону для нашага істужачнага падмурка складае: 11.04 • 2 = 22.08 м3.\nРазлік раствора для маналітнага плітнага падставы\nКалькулятар разліку бетону на падмурак плітнага тыпу значна прасцей.\nДапусцім, трэба пабудаваць аснову будынку, якое мае боку 5? 8 метраў і якое валодае таўшчынёй у 0.4 метра.\nАжыццявім перамнажэннем ўсіх трох велічынь: 5 • 8 • 4 = 16 м3.\nЗвярніце ўвагу! Папраўку на арматурны каркас пры гэтым улічваць не абавязкова. Аб'ём дадзенай канструкцыі нязначны.\nПрыклад падлікаў для столбчатого падмурка\nСлупковая канструкцыя мае патрэбу ў больш складаных падліках.\nУ першую чаргу вылічаецца аб'ём раствора, які неабходны для аднаго слупа.\nДалей атрыманая лічба памнажаецца на агульная колькасць апор.\nДыяметр адной апоры складае 0.25 метра.\nЯе вышыня - 1.5 метра.\nАгульная колькасць бетонных слупоў роўна 15 штук.\nВыкарыстоўваецца і ў дачыненні формулу і даведаемся аб'ём бетону, патрэбны для адной апоры: 3.14 • 25 • 0.25: 4 = 0.049 м3.\nАгульная кубатура патрэбнага бетону для нашага столбчатые падставы роўная: 0.49 • 15 = 0,735 м3.\nЗыходзячы з гэтых дадзеных, напрошваецца відавочны вывад, што для збудаванні асновы столбчатой разнавіднасці неабходна мінімальная колькасць сумесі. У выпадку патрэбы апрацаваць апоры, ажыццяўляецца рэзка жалезабетону алмазнымі коламі.\nЛюбы выгляд нізу хаты варта старанна праектаваць. У тым ліку, варта дакладна вызначыць аб'ём раствора, які патрэбны для яго залівання. Відэа ў гэтым артыкуле працягне яе тэму.


17 Февраль 1987 9 Октябрь 2017 Автор: admin\nГунбін, М. Берагчы помнікі / М. Гунбін // Магілёўская праўда. — 1987. — 17 лютага.\nПрацоўныя Магілёўшчыны беражліва захоўваюць памяць аб тых, хто аддаў сваё жыццё за Радзіму. Іх памяць і подзвігі ўвекавечаны ў бронзе, мармуры, граніце. У вобласці ўстаноўлена амаль тысяча дзвесце помнікаў савецкім воінам, партызанам і падпольшчыкам.\nТолькі за мінулую пяцігодку пабудавана 66 новых помнікаў.\nПадведзены вынікі леташняга агляду-конкурсу пярвічных арганізацый таварыства на лепшую работу па ахове помнікаў гісторыі і культуры і выкарыстанню іх у ідэйна-патрыятычным і маральным выхаванні працоўных. У аглядзе-конкурсе прынялі ўдзел усе раённыя аддзяленні і звыш 350 пярвічных арганізацый таварыства аховы помнікаў гісторыі і культуры.\nКапітальна адрамантавана 13 помнікаў, 11 заменена, 731 добраўларадкаваны. Праведзены сотні тэматычных вечароў, сустрэч з ветэранамі вайны і працы, трыццаць пяць фотавыставак і іншыя мерапрыемствы. Найбольш актыўна гэта работа вялася ў Цэнтральным і Кастрычніцкім г. Магілёва, Ленінскім г. Бабруйска, Чавускім, Горацкім, Асіповіцкім і іншых раёнах. Дзесяці пярвічным арганізацыям прысуджаны дыпломы пераможцаў і грашовыя прэміі.\nСярод пераможцаў пярвічныя арганізацыі Магілёўскай эксперыментальнай абутковай фабрыкі імя 60-годдзя СССР, чавускіх сярэдніх школ № 1 і № 2, саўгаса «Пратасевічы» Асіповіцкага раёна, сярэдняй школы № 12 Ленінскага раёна Бабруйска, Магілёўскага культасветвучылішча імя Н. К. Крупскай, калгаса «Радзіма» Слаўгарадскага раёна, племсаўгаса «Ціманава» Клімавіцкага раёна, Магілёўскага аўтазавода імя С. М. Кірава, Беларускай сельскагаспадарчай акадэміі.\nРазам з тым выяўлена нямала фактаў няўважлівых адносін некаторых арганізацый да ўтрымання і добраўпарадкавання замацаваных за імі помнікаў гісторыі і культуры.\nНапрыклад, помнік, устаноўлены на тэрыторыі калгаса імя Кірава Бялыніцкага раёна воінам Савецкай Арміі і партызанам, загінуўшым у гады Вялікай Айчыннай вайны, знаходзіцца ў аварыйным стане. Разбураецца помнік воінам на тэрыторыі калгаса імя Суворава Крычаўскага раёна. Належаць замене чатыры помнікі гісторыі, што ў Баркалабаўскім сельскім Савеце Быхаўскага раёна.\nПадобныя факты ёсць і ў іншых раёнах. Гэта недапушчальна. Беражлівыя адносіны да памяці — свяшчэнны абавязак жывых. I вельмі важна, каб мы аб гэтым не забывалі.\nкансультант абласнога савета таварыства аховы помнікаў гісторыі і культуры.\nРубрики Мемориальные комплексы, монументы, памятникиМетки Магілёў, Могилев, Памятнікі, Памятники, Реставрация, Рэстаўрацыя\nПушкін у Maгiлёве


Культура - “Беларусьфільм”: асаблівасці нацыянальнай кінематаграфіі\nПра супрацоўніцтва з тэлебачаннем, рэканструкцыю студыі і зарплату\n— Напэўна, наша тэлебачанне не вельмі дакладна ўсведамляе сваю функцыю — падрабязна адлюстроўваць найважнейшыя падзеі рэспублікі, у тым ліку і тыя, што датычацца сферы культуры. На жаль, увагі з боку тэлеканалаў кінастудыя амаль не адчувае, хаця неаспрэчна, што тэлебачанне і кіно — гэта ўзаемадапаўняльныя творчыя складнікі культуры кожнай краіны. Памыляўся герой вядомай кінастужкі, калі казаў: “Пройдзе дваццаць гадоў, і будзе адно толькі тэлебачанне”. Такога ніколі не будзе. Я спадзяюся, што рана ці позна гэта зразумеюць усе.\nШто да рэканструкцыі… Тэрмін, вызначаны Прэзідэнтам — 1 верасня 2009 года, — нязменны. Да гэтага часу кінастудыя, якая была пабудавана ў 1961 годзе і ніколі ўсур’ёз не рамантавалася, сапраўды пераўтворыцца. Па-першае, у нас будзе дастатковая колькасць павільённых плошчаў — больш за 7 тысяч квадратных метраў, усе вытворчыя памяшканні размесцяцца ў комплексе новага корпуса. Такім чынам, пра кінастудыю можна будзе сапраўды казаць як пра фабрыку кінавытворчасці. Па-другое, студыя забяспечыць сябе поўным камплектам тэхналагічнага абсталявання, што дазволіць здымаць сучаснае кіно самастойна, не карыстаючыся паслугамі іншых арганізацый. Мы здолеем паўнавартасна працаваць і з кіно на лічбавых носьбітах, і з 16-міліметровай стужкай, і з класічнай 35-міліметроўкай. Як бачыце, рэканструкцыя ідзе паралельна з тэхнічнай мадэрнізацыяй.\nПобач з кінастудыяй размесціцца Тэатр-студыя кінаакцёра. Вы ведаеце, што сёння будынак, у якім працуе тэатр, зусім непаглядны ды, у дадатак, не надта функцыянальны. У склад абноўленай студыі ўвойдуць і офісныя плошчы (каля 5 тысяч кв. м.), якіх хопіць не толькі для нашых патрэб, але і для замежных здымачных груп. Пачалася і рэканструкцыя натурнай пляцоўкі ў раёне Смалявічаў.\nАле самае галоўнае — рэканструкцыя адбываецца адначасова з вытворчасцю кіно. Больш за тое: сёння мы імкнёмся не толькі выпускаць прадукцыю, але і павялічваць яе аб’ём. У 2006 годзе кінастудыя зняла 2 карціны, у 2007-ым — 8, у 2008-ым гэтая лічба дасягне дзесяці. І цяпер у нас ужо запушчаны сем стужак з тых пятнаццаці, якія павінны выйсці ў наступным годзе.\nУзнікае іншае пытанне: як зрабіць гэтыя карціны запатрабаванымі беларускім гледачом? Для гэтага мы праводзім конкурсы, прапаноўваем супрацоўніцтва тым рэжысёрам, якія вучыліся ў Турава або Пташука, а цяпер досыць паспяхова здымаюць у Расіі. І тут абсалютна заканамерна паўстае яшчэ адна праблема — зарплата. У снежні 2006 года, калі я прыйшоў на кінастудыю, сярэдні заробак яе работнікаў складаў каля 300 тысяч рублёў. Цяпер ён павялічыўся амаль у чатыры разы. Мяркуем, што праца людзей, якія, па сутнасці, жывуць кіно, якія робяць творчы прадукт, неабходны гледачу, народу, грамадству, павінна годна аплачвацца. На сённяшні момант узровень заробкаў, вядома, нельга супаставіць з расійскай кінавытворчасцю, але схемы аплаты працы там не заўсёды празрыстыя, а нам гэты шлях не прыдатны.\nПра фільмы на беларускай мове\n— Моўнае пытанне — гэта пытанне пэўнага часу. У нас склаліся ў выніку пэўных абставін такія суадносіны дзвюх моў, калі асноўная маса жыхароў краіны гаворыць на рускай. Прашу мяне правільна зразумець: з гэтага зусім не вынікае, што мы не павінны здымаць карціны на беларускай мове. Тая прапарцыянальнасць, якую вы сёння ўбачылі пад час прэзентацыі ролікаў (Чатыры ігравыя карціны былі на рускай мове, мультфільм — на беларускай. — Д.А.), прыблізна і адлюстроўвае суадносіны рускамоўных і беларускамоўных людзей. Штучна павялічваць колькасць беларускамоўнага кіно нельга — трэба рабіць так, як хочуць людзі.\nПра нястачу беларускіх фільмаў на лічбавых носьбітах\n— Тое, што беларускія фільмы цяжка знайсці ў адпаведных крамах — гэта праўда. Праблема існуе, але ўжо ў ліпені да нас прыйдзе першая частка лабараторыі, з дапамогай якой будзе магчымая высакаякасная алічбоўка фільмаў на стужкавых носьбітах. У верасні мы атрымаем і другую частку, што дазволіць рабіць аперацыі і наадварот — перавод лічбавага носьбіта на стужку. Абсталявання такога ўзроўню няма не тое што ў нашай краіне — нават на “Мосфильме”.\nУ Маскве, дарэчы, такія аперацыі каштуюць ад 50 да 100 тысяч долараў за поўнаметражную карціну. Запусціўшы гэтую лабараторыю, мы абавязкова будзем імкнуцца да вырашэння закранутай праблемы. Скажам,праз стварэнне сатэлітнага прадпрыемства, якое выпускала б сертыфікаваную прадукцыю на лічбавых носьбітах, у першую чаргу — беларускія фільмы. Таму можна спадзявацца, што неўзабаве аб’ёмы вытворчасці ў гэтай галіне будуць адпавядаць тым запытам, што сёння назіраюцца ў краіне. Трэба толькі трошкі пачакаць.\nПра якасць кінапрадукцыі і прыбытковасць кінастудыі\n— Кінастудыя на сёння з’яўляецца прыбытковым прадпрыемствам. Сёлета мы павялічылі экспарт прыблізна ў 2,5 разы. Продаж кінапрадукцыі з-пад крыса і заключэнне кабальных дамоў сталі ўжо гісторыяй — сумнай, але павучальнай. Змагаемся за вяртанне правоў на тыя нашы стужкі, што ў свой час былі прададзены, як гаворыцца, з вантробамі за смешныя грошы — ад 3 да 8 тысяч долараў.\nКаля тысячы кінастужак, аўтарскае права на якія належыць Беларусі, захоўваюцца ў Расіі і незаконна прадаюцца. Але пытанне аб вяртанні нашага кіно ўжо разгледжана Прэзідэнтам, задача пастаўлена. Гэтай справай сёння займаецца Міністэрства замежных спраў, Міністэрства культуры Рэспублікі Беларусь, і будзем спадзявацца, што з часам праблема будзе вырашана.\nСёння мы працуем і над тым, каб заключаць прамыя дамовы аб супрацоўніцтве з расійскімі каналамі. Яны ставяцца да нашай кінастудыі з вялікай павагай — у адрозненне ад іншых тэлевізійных каналаў,— і гатовы падпісаць дамовы на 5— 6 гадоў аб прамой пастаўцы нашай прадукцыі ў Расію. Калі ўдасца іх заключыць, дык практычна кожны фільм будзе акупляцца на працягу года.\nПра рэпертуарную палітыку\n— Вызначыць перавагі ў пэўным жанравым накірунку дастаткова цяжка, таму што асноўная маса пракатнага матэрыялу, які мы сёння бачым на экранах, — гэта замежныя карціны. Іх больш за 90 працэнтаў. Ды і наогул паказчык наведвання кінатэатраў па рэспубліцы не вельмі высокі. Але жанравая разнастайнасць кіно заўжды вітаецца, і мы са свайго боку імкнёмся задаволіць густы розных груп гледачоў. Сёння вы маглі пабачыць, што кінастудыя здымае і меладрамы, і дэтэктывы, і баевікі, і дзіцячае кіно. Вядома, не забываемся мы і на тое, што “Беларусьфільм” мае добрыя традыцыі ваеннага кіно. Гэтая тэма для нас святая, як і для кожнага жыхара Беларусі.\nУ Расіі, да прыкладу, кіно пра дзяцей не здымаюць, за выключэннем некаторых фільмаў кшталту вар’яцкай стужкі пад назвай “Сволачы”. Наша карціна “Навагоднія прыгоды ў ліпені” — цалкам іншая. Мы паказвалі яе ролік кіраўнікам расійскіх тэлеканалаў, і яны з вялікім імпэтам выказалі жаданне супрацоўнічаць. Бо разумеюць, што сапраўды ёсць дэфіцыт дзіцячага кіно, кіно інтэлектуальнага, ёсць дэфіцыт фільмаў, дзе герой разважае пра сэнс жыцця і месца ў ім чалавека, урэшце, дэфіцыт стужак аб праўдзе жыцця. Мы такія прабелы ўсведамляем і стараемся ўлічваць іх у рэпертуарнай палітыцы кінастудыі. Для гэтага мы і праводзім конкурсы, з задавальненнем запрашаючы любых аўтараў, якія пішуць сцэнарыі і мараць пра тое, каб іх працы былі экранізаваны.\nПра вытворчасць беларускіх серыялаў\n— У снежні 2008 года будзе здадзены “Крапавы берэт” — фільм, які складаецца з чатырох серый. Чатыры серыі будзе мець і “Цень самурая”, восем серый — “Замах”: новая карціна, што запусціцца сёлета. У Савецкім Саюзе на “Беларусьфільме” былі тры студыі, у тым ліку і студыя тэлевізійнага кіно. Зноў з’явіцца штосьці падобнае. Не сумнявайцеся, будзе непарыўны працэс кінавытворчасці, у тым ліку і серыялаў. У планах ёсць тэлекарціна “Сыны” — гэта ўвогуле 12 — 16 серый. Адно — не ўсё адразу.\nПра фільм “Брэсцкая крэпасць”\n— Пытанне аб правах на гэтую стужку вырашаецца Пастановай Савета Міністраў Саюзнай дзяржавы ад 26 снежня 2007 года, у якой гаворыцца “аб мерапрыемствах Саюзнай дзяржавы па стварэнні сумеснага расійска-беларускага поўнаметражнага фільма “Брэсцкая крэпасць”. Звяртаю ўвагу, што гэта — мерапрыемства Саюзнай дзяржавы, не саюзная, а— сумесная расійска-беларуская карціна. Значыць, гаворка ідзе аб тым, што аўтарскія правы на карціну павінны атрымаць два вытворцы. Менавіта ў гэтым рэжыме стасункаў мы сёння і працуем з расіянамі. Гэта значыць, уклад Беларусі — 35 працэнтаў ад агульнага бюджэту карціны — павінна рэалізаваць кінастудыя “Беларусьфільм” як вытворчая арганізацыя, а ў класічнай схеме вытворчая арганізацыя мае аўтарскае права. Таму мы і не сумняваемся, што будзем мець аўтарскае права ў памеры 35% ад усіх відаў выкарыстоўвання будучай стужкі. Аб гэтым сказана ў пагадненні і ў дамове, якія падпісаны ў Маскве. І мы дамагліся, нарэшце, паразумення ў гэтым пытанні.\nПра супрацоўніцтва з амерыканскімі кінавытворцамі\n— Мы не будзем спрабаваць наладзіць яго любой цаной. Мы ведаем, што наперадзе галівудскага “воза” заўжды бяжыць моцны конь, назва якому “бізнес”, а ў “возе” — сэнсавы змест карціны. Калі нас будзе задавальняць будучая карціна, яе сцэнарый, калі пабачым, што гэта важна для нашай краіны, для гледача — значыць, будзем здымаць, калі не — ніякіх узаемастасункаў не будзе.\nІ гэта датычыцца не толькі амерыканскіх кінематаграфістаў: наша пазіцыя тут непахісная і аднолькавая для ўсіх.\nПаглядзіце: цяпер амерыканскія інвестары акупіравалі Румынію, Чэхію, Прыбалтыку… У Латвіі пабудавалі Вавілон — стацыянарныя дэкарацыі. І ўсе амерыканскія кампаніі, якім трэба здымаць Вавілон, едуць пад Рыгу. Толькі за кошт гэтага былая Рыжская кінастудыя і выжывае. Хаця як кінастудыя, бадай, ужо і не існуе. Пасля рэканструкцыі “Беларусьфільма” мы таксама станем цікавым партнёрам для замежных кампаній і будзем наладжваць з імі стасункі — але, вядома, зусім не па латвійскім узоры. У кабалу “Беларусьфільм” вяртацца не будзе!\nПра міжнародныя праекты\n— У праекце прапаноў краін СНД аб сумеснай вытворчасці ў кінематаграфіі ёсць адзін цікавы пункт. Гэта пакуль прапанова, але мы ўжо на яе адрэагавалі— катэгарычна адмоўна. Там напісана, што аўтарскае права на гатовы прадукт распаўсюджваецца толькі на тую кінакампанію краіны, якая ўклала ў бюджэт карціны больш за 30% сродкаў. Гэта, на наш погляд, няправільна.\nАбо мы падпісваем дамову пра тое, што мы аказваем толькі паслугі і аніякага права на прадукцыю не маем, або ўступаем у партнёрскія адносіны — а гэта ўжо называецца “сумесная кінавытворчасць”. Нават калі ў сумесны праект быў укладзены з нашага боку толькі 1%, усё роўна ў пэўнай меры мы будзем уласнікамі. Натуральна, калі наш партнёр гэта зразумее і пагодзіцца на такія ўмовы. Ну, а калі 30%… Уявіце, да прыкладу: бюджэт карціны — мільён долараў. 30% дае кінастудыя — гэта 333 тысячы, так? І вось, гэтыя 333 тысячы ідуць на вытворчы працэс, у якім задзейнічана праца ўсіх цэхаў. А астатнія 2/3 —гэта ганарары акцёрам і іншыя выдаткі.Дык хто, атрымліваецца, карціну зрабіў? Той, хто ганарары плаціў акцёрам, або той, хто рэальна стварыў прадукт? Канешне, мы можам грашыма ўдзельнічаць у вытворчасці, і ўсё. Але тады ўзнікае пытанне: а дзе ж будзе здымацца кіно? Няўжо не на кінастудыі? Такі падыход нам не пасуе.Хачу падкрэсліць: мы не адмаўляемся ад кааперацыі, але падыходзім да гэтай справы вельмі асцярожна.\nПра інстытут прадзюсіравання\n— Справа ў тым, што прадзюсерства на кінастудыі існуе. Прадзюсер — дзяржава, і нікуды ад гэтага не падзецца. Я, канешне, за тое, каб прысутнічала разнастайнасць форм кінавытворчасці, з пункта гледжання фінансавання, але толькі калі яна будзе на карысць айчыннаму кіно. Бо калі ўнікнуць у сам працэс прадзюсіравання, мы зразумеем, што ў яго аснове — памкненне працаваць самастойна і зарабляць грошы. У гэтым, па сутнасці, нічога страшнага няма. Але ў якой ступені ўласныя інтарэсы прадзюсера судакранаюцца з інтарэсамі гледачоў або з інтарэсамі дзяржавы? Сёння, каб дамагчыся максімальнай выгады ў кінабізнесе, можна, нават трэба здымаць нізкапробнае кіно. Нізкі паказчык культурнасці, чалавечая жарсць, патаемная і невытлумачальная прага людзей да чагосьці не вельмі сімпатычнага прыводзіць да таго, што народ на такія фільмы валіць валам. Бліскучыя фестывальныя карціны часам атрымліваюць па 10 — 11 “оскараў”, але асаблівай глядацкай цікавасці не выклікаюць… Мы імкнёмся рабіць якаснае кіно, і яго галоўным прадзюсерам павінна заставацца дзяржава.\nПра беларускіх акцёраў\n— Я нашым акцёрам кажу так: ніхто вас не прыкоўвае кайданкамі да батарэі — у вас поўная свабода дзеянняў. Калі хочаце здымацца ў Расіі — на здароўе, няма пытання. У кінавытворчасці ўсё звязана: бюджэт карціны, імя рэжысёра, імёны акцёраў, уся тэхналогія здымак стужкі. Пакуль магу сказаць толькі адно: акцёрскі ганарар у нас адэкватны бюджэту стужкі — а ён, вядома, не надта высокі. Вось калі б мы рабілі карціну з бюджэтам у 10 млн. долараў, а плацілі б мізэр, гэта было б папраўдзе несумленна. Гэта быў бы проста бандытызм — не ацэньваць годна працу акцёра.Спадзяюся, калі-небудзь і мы будзем аперыраваць такімі бюджэтамі, але пакуль што іх у нас няма. Зрэшты, тут многае залежыць і ад саміх акцёраў: каб яны болей здымаліся ў нашым кіно, яно рухалася б наперад значна хутчэй.\nПра “паддыванныя гульні”\n— Кінастудыя, напэўна, адзіная ў свеце сінтэзаваная арганізацыя, якая, з аднаго боку, — прамысловае прадпрыемства, фабрыка, а з другога — творчая лабараторыя. Суладзіць гэта вельмі складана. У нас на кінастудыі адміністрацыя доўгі час лічыла, што яна — галоўная дзейная асоба. Насамрэч, гэта не так. Кіно — галоўнае на студыі, а яго робяць рэжысёры, аператары, здымачная група, акцёры. Адміністрацыя толькі забяспечвае вытворчасць, абслугоўвае здымачную групу і творчы працэс. Таму на “Беларусьфільме” цяпер ёсць няпісанае правіла: ніякіх “паддыванных гульняў” і карпаратыўных сувязей, маўляў, тэлефануе хтосьці важны і кажа: ведаеце, я тут прачытаў на лецішчы сцэнарый, было б нядрэнна яго зняць… Такога быць не павінна, і кінастудыя будзе да канца з гэтым змагацца. У справе выбару рэпертуару і лёсе канкрэтнага сцэнарыя мы давяраем толькі сваім прафесіяналам, а не дарадцам збоку.\nДарэчы, конкурс сцэнарыяў — гэта толькі адна з форм працы. Другая — пошук і адаптацыя літаратуры, перавод яе ў сцэнарны матэрыял. Для нашай краіны гэта дастаткова цяжкая справа.\nГалоўная рэдактура няспынна шукае новыя ідэі, добрыя сцэнарныя працы. Як толькі сцэнарый задавольвае нашых рэдактараў, ён разгледжваецца на мастацкім савеце. А атрымаўшы там станоўчую ацэнку, трапляе на экспертны савет.Вядома, кожны рэжысёр мае права на аўтарскі погляд. Рэжысёр — гэта сукупнасць разнастайных высокіх чалавечых якасцей: інтэлект, успрымальнасць праблем грамадства, разуменне псіхалагізму ўзаемастасункаў людзей, гэта мастак, мадэльер чалавечых пачуццяў…І калі добры рэжысёр сам прыносіць сцэнарый, напісаны ягоным добрым сябрам, канешне, на яго неабходна звярнуць увагу. Але, выбачайце, “паддываннай важданіны”, якая — што ўжо крывіць душой— назіралася на кінастудыі раней, больш не будзе. І гэта адна з прыкмет здаровай кінавытворчасці.\nПра маладыя кадры\n— Сёлета і налета ў нас запускаюцца і выпускаюць свае карціны Рэната Грыцкова, выпускніца Віктара Турава (“Інсайд”), акцёр Аляксандр Колбышаў (“Ваўкі”), Андрэй Кудзіненка (“Розыгрыш”), на фільм-серыял “Замах” рэжысёр пакуль не вызначаны, але спадзяёмся, што аддадзім яго таксама маладому рэжысёру. Абавязкова будзе задзейнічаны Максім Субоцін, Аляксандр Канановіч запусціцца з “Грашовым дрэвам”, Людміла Дуброўская — са стужкай “Крыж Еўфрасінні Полацкай”, Андрэй Голубеў здымае “Крапавы берэт”... Канешне, я разумею, што змена пакаленняў — гэта тэма вельмі далікатная. І мы імкнёмся менавіта так да яе і падыходзіць. Але тое, што змена пакаленняў, перш за ўсё рэжысёраў, неабходная — гэта не падлягае сумненню. На гэтым тыдні распачаліся здымкі кінакарціны “Дняпроўскі рубеж”, якую робіць Дзяніс Скварцоў. Яго рэжысёрскі патэнцыял я расцэньваю вельмі высока. Чаканні-абяцанні, канешне, рэч няўдзячная, але ў нас ёсць падставы спадзявацца на тое, што гэта будзе годная карціна. Мяне закрануў рэжысёрскі сцэнарый.\nХочацца верыць, што калі мы будзем з захапленнем чакаць гэтую карціну, дык — не падманемся. Давайце чакаць!